Izvor: B92, 16.Jan.2020, 14:35\nMoskva -- Rusija je dobila novog premijera - Mihaila Mišustina, čije imenovanje je potvrđeno u Dumi.\nOn je na to mesto došao nakon "iznenadne" ostavke Dmitrija Medvedeva, koja je pak usledila nakon govora ruskog predsednika pred poslanicima državne Dume. Mnogi svetski mediji navode da iza svega stoji kombinatorika Vladimira Putina, čiji je cilj ostanak na vlasti.\nPre no što je zvanično imenovan za novog predsednika Vlade Rusije, Mišustin je najavio značajne >> Pročitaj celu vest na sajtu B92 << promene u novom kabinetu, ali svaka od navedenih je upravo u skladu s onim o čemu je Putin govorio juče.\nOno što AP piše o novom ruskom premijeru jeste da je on čovek sa nedostatkom političke ambicije i političkog iskustva, što ukazuje na to da će on verovatno poslušno sprovoditi želje Kremlja, što je po mišljenju analitičara posebno važno u prelaznom periodu ustavnih reformi koje je predložio Vladimir Putin.\nAgencija navodi da Mišustin (53), karijerni birokrata koji je poslednjih 10 godina bio na čelu Federalne poreske službe, nikada nije imao nikakve političke ambicije i da se uvek držao po strani i daleko od politike.\nNjegova kandidatura šokirala je rusku političku elitu, koja sada razmišlja o budućim imenovanjima u vladi, navodi još AP. Agencija ističe da su Mišustina mnogi hvalili zbog modernizovanja rigidne ruske poreske administracije i povećanja naplate poreza. U tekstu se dodaje da ga vladini zvaničnici i biznismeni opisuju kao profesionalnog i efikasnog rukovodioca koji dobro razume ekonomiju, što ga, kako se ocenjuje, čini dobrim kandidatom za premijera u vreme kada je ruska ekonomija oslabljena.\nGodine 1998. pridružio se državnoj službi kao pomoćnik za informacione sisteme računovodstva i kontrole poreskih plaćanja pri Federalnoj poreskoj službi. Posle toga radio je kao zamenik ministra Ruske Federacije za poreze i namete, šefa Savezne agencije za katastar i nekretnine pri Ministarstvu ekonomskog razvoja, šefa Savezne agencije za Upravljanje posebnim ekonomskim zonama.


Pirelli: Savremene gume za starog “fiću” (VIDEO) - NOVA portal\nAuto Autor:Nova23. avg. 202014:15\nZa sve oni koji čuvaju i voze ili planiraju da restauriraju kultni model “fiat 500”, italijanska kompanija Pirelli nedavno je na tržište lansirala savremenu gumu, koja po dimenzijama i šari odgovora nekadašnjoj kakva se montirala na legendarnog “fiću”.\nJedna od poznatih prepreka prilikom restauracije oldtajmera, svakako je nabavka adekvatnih pneumatika, jer gume kakve su bile „u originalu“ davno su prestale da se proizvode.\nKako bi rešio ovaj problem, jedan od najpoznatijih proizvođača guma stupa na scenu. Firma Pirelli nudi kolekciju pneumatika pod nazivom “Pirelli Collezione”, posebno namenjenu starim modelima automobila, koji su se proizvodili od 1950. do 1980. godine, a koje kombinuju klasičan izgled sa modernom tehnologijom. Na taj način omogućavaju da određeni oldtajmeri u potpunosti zadrže originalni izgled.\nZa sve verzije “fiata 500” koji se pravio od 1957. godine pa nadalje, Pirelli je rekonstruisao gume “cinturato CN54”, dimenzija 125 R12. Reč je o radijalnom pneumatiku sa posebnim dizajnom šare i bočnim zidom koji su gotovo identični originalnoj verziji gume, s tim što je ova moderna. Napravljene od savremenih materijala kojima se poboljšava držanje po suvoj i mokroj podlozi, ove gume su bezbednije za upotrebu, dok izgledaju kao one prve sa „fiće“. U razvoju ovih pneumatika sve je uzeto u obzir – od samog dizajna, preko ogibljenja i šasije kultnog modela.\nDa li ste proverili gume kao i kada putujete van Srbije?\n“Fiat 500” iz 1957. godine bio je dugačak svega 2,95 metara, i sa motorom od 479 “kubika” koji je razvijao 13 KS mogao je dostigne 85 km/h. Gume na originalnom modelu imale su “cisa” ili “stelvio” šaru na gazećem sloju, dok je veći “fiat 600” model imao “rolle” dizajn.\n“Pirelli Collezione” porodica novih guma za stara vozila je i kreirana sa ciljem da se automobilsko nasleđe očuva, pa čak i kada govorimo o pneumaticima koji imaju dvostruku ulogu – očuvanje originalnog izgleda i osećaja u vožnji, kao i bezbednosti zahvaljujući upotrebi savremenih tehnologija u procesu proizvodnje.\nPogledajte simpatičan video starog „fiće“ sa savremenim gumama originalnog dizajna.\nCinturato CN 54fiatfiat 500fićagumeOldtajmerPirelli\nVW Buba iz Šapca je "sarajka" sa kalifornijskim pečatom


Japan Display u pregovorima sa Apple-om i Sharpom oko prodaje glavne fabrike za proizvodnju ekrana\nPočetnaVestiBiznis ITBiznis IT vestiJapan Display u pregovorima sa Apple-om i Sharpom oko prodaje glavne fabrike za proizvodnju ekrana\n27.12.2019 12:40 | 0 Biznis IT\nKompanija Japan Display trenutno vodi pregovore o prodaji svoje glavne fabrike za proizvodnju ekrana za telefone, a dve kompanije su zainteresovane za ovu kupovinu - Apple i Sharp. Prema navodima, vrednost ove akvizicije je 820 miliona dolara.\nSharp, koji je divizija tajvanskog Foxconna, je istakao da razmatra kupovinu pomenute fabrike nakon što je dobio ponudu od klijenta kojeg kompanija nije želela da identifikuje. Kada je u pitanju Apple, kompanija nije komentarisala navode o kupovini.\nJapan Display je poslednjih pet godina nalazi u problemima, a kompanija 11 uzastopnih tromesečja beleži neto gubitak. Na ovo najviše utiču slaba prodaja displeja i troškovi restrukturiranja. Proizvođač naprednih LCD ekrana kompaniji Apple duguje više od 800 miliona dolara, kao deo cene izgradnje fabrike u Hakusan City-ju, koja je koštala milijardu i po dolara.\nPogledajte još: Japan Display započeo masovnu proizvodnju 6-inčnih panela sa 18:9 odnosom\nKasno prebacivanje na proizvodnju OLED ekrana je Japan Display koštalo saradnje i preuzimanja porudžbina od Apple-a, što je značajno uticalo na aktuelnu situaciju kompanije.\nRenderi LG Neon Plus telefona\nAirPods Pro slušalice nude poboljšanja na polju Bluetooth latencije


Da li će Evropa posle Bregzita progovoriti francuski - 07.02.2020, Sputnik Srbija\nDa li će Evropa posle Bregzita progovoriti francuski\nPosle Bregzita engleski će ostati jezik međunarodne komunikacije u organizacijama Evropske unije, iako će odsustvo Velike Britanije otvoriti mogućnost ponovnog... 07.02.2020, Sputnik Srbija\nevropa, svet, vesti, bregzit\n12:58 07.02.2020 (Osveženo: 13:38 07.02.2020)\n© Sputnik / Aram Nersesяn / Uđi u foto-galerijuSkup stalnih članova Frankofonije u Jerevanu\nPosle Bregzita engleski će ostati jezik međunarodne komunikacije u organizacijama Evropske unije, iako će odsustvo Velike Britanije otvoriti mogućnost ponovnog uspostavljanja jezičke ravnoteže, izjavila je generalna sekretarka Međunarodne organizacije „Frankofonija“ Luiz Mušikivabo.\n„Izlazak Velike Britanije iz EU treba da dovede do ponovnog uspostavljanja jezičke ravnoteže među evropskim zemljama i da poveća uticaj francuskog jezika“, rekla je Mušikivabo za pariski „Mond“.\nOna predlaže da se francuski jezik, koji govori 130 miliona Evropljana, u 19 od 27 zemalja-članica EU, češće koristi u zvaničnim dokumentima i na pregovorima.\nPosle razlaza Ujedinjenog Kraljevstva s Evropskom unijom javlja se pitanje da li će engleski jezik sačuvati liderstvo u evropskim organizacijama. U Savetu Evrope i Evropskoj komisiji na tom jeziku je zavedeno 90 odsto dokumenata. Na engleskom se vodi i većina usmenih pregovora.\nProtiv jezičkog rata\nMeđutim, posle „bregzita“ engleski će se spustiti na 17. mesto na spisku maternjih jezika na kojima govori stanovništvo Evropske unije. Upravo zato je Velika Britanija tokom pristupanja uniji nastojala da njen državni jezik bude priznat kao jedan od službenih jezika EU, a sada on može izgubiti taj status.\n„Ja sam protiv jezičkog rata“, kaže Luiz Mušikivabo i objašnjava da nestanak engleskog jezika iz evropske politike nije moguć, te da je čak i nepoželjan. To bi, prema njenim rečima, dovelo do velikog haosa i mnogo bi koštalo, a takođe bi delimično lišilo Evropu identiteta i ograničilo otvorenost njenih građana svetu.\n© Sputnik / Marijana Kolaković Zastave Francuske i Evropske unije na zgradi u Parizu\nZastave Francuske i Evropske unije na zgradi u Parizu\nLuiz Mušikivabo ističe da je suština Evrope u predstavljanju „maksimalne raznolikosti na minimalnom prostoru“. To je, prema njenom mišljenju, vrednost o kojoj treba voditi računa u celom svetu, jer je frankofonija međunarodni fenomen koji Evropa ne treba da zanemari.\nTrenutno na planeti postoji više od 300 miliona stanovnika koji govore francuski jezik, a do sredine veka biće ih više od 700 miliona. Evropska unija, koja pretenduje na ulogu jednog od velikih igrača na međunarodnoj pozornici, mora biti u mogućnosti da razgovara s njima.\nS tim u vezi, Mušikivabo predlaže dve proste i konkretne mere, koje je trebalo preduzeti odavno: zahtevati od evropskih zvaničnika da pored maternjeg znaju još dva jezika EU i da se dogovore o procentu zvaničnih tekstova koji neće biti napisani na engleskom jeziku, kao i o roku za izvođenje tog zadatka.


Alkantara je postala najpopularniji izbor kupaca - AutoExclusive - Auto vesti, Novi, Luksuzni, Polovni automobili\nAlkantara je postala najpopularniji izbor kupaca\nPostave od alkantare postale su veoma popularne tokom poslednjih nekoliko godina...\nDošlo je dotle da čak i pojedini vlasnici Tesla Model 3 automobila, ne žele da vide svoje jedinice bez ovog prelepog materijala.\nNa nesreću, ova novoostečena popularnost rezultirala je krizom epskih razmera – manjkom alkantare. Iako se bogati nisu još uvek preterano potresli, različiti izveštaji sugerišu da je potražnja za ovim materijalom sve veća, a on se trenutno koristi u plovilima, nalik jahtama, privatnim avionima, pa sve do Microsoft Surface Pro 4 računara, zbog čega njegov deficit uošte ne čudi.\nDirektor brenda Alcantara, Andrea Boragno, izjavio je jednoj publikaciji da njegova kompanija proizvodi svega 8 miliona metara ovog materijala godišnje, ali su nedavno morali da napuste neke druge projekte jer trenutno njihova fabrika posluje punim kapacitetom.\nOvo je loša vest za sve ljubitelje ovog materijala, ali savršena prilika za kompaniju, koja prema navodima zarađuje oko 187,2 miliona evra godišnje. Prema direktoru, jednim delom, automobilski sektor je uvećao ukupne zahteve za 15% tokom poslednjih sedam godina.\nDok ova industrija čini oko 80% biznisa kompanije Alcantara, ona je ipak uhvaćena pomalo nespremna, posebno kada su zahtevi za njenim sintetičkim materijalom porasli za 35% tokom 2015. godine. Međutim, ovaj brend trenutno radi na postizanju svega, ujedno pokušavajući da poveća proizvodne kapacitete zahvaljujući investicijama od 300 miliona evra. Ovo se neće dogoditi preko noći, ali kompanija bi mogla da proizvodi do 16 miliona metara alkantare godišnje do kraja 2023.\nDok će nekoliko ljudi sigurno pustiti suzu za ovim nedostatkom alkantare, određeni izvori su nam predstavili interesantnu statistiku i to da je ovaj materijal lakši od kože za 50%. Takođe, upotreba alkantare na modelima kompanije Lamborghini, učinila ih je lakšim za 4,9 kilograma, u poređenju sa onim koji su imali kožne presvlake.


Da li ste razmišljali o promociji svog biznisa na TikToku? - PORTAL\nČari TikToka otkrilo je više od dve milijarde korisnika širom sveta, a trendseteri su prigrlili i sve prednosti u adresiranju publike koje on pruža, u odnosu na konkurentske društvene mreže. Marketinški potencijal TikToka prepoznali su i globalni tržišni igrači u različitim industrijama. Na listi onih koji ga uveliko uspešno koriste za kampanje i oglašavanje, nalazi se i dizajnerska kuća Guess, Američka košarkaška asocijacija – NBA, čak i medijski magnat Vašington post.\nČini se, međutim, da domaće kompanije i brendovi još nisu dovoljno upoznati s tim koje sve biznis aspekte TikTok nudi. S druge strane, oni čija korporativna vizija podrazumeva da idu u korak sa tržišnim inovacijama i maksimizuju sve biznis prilike, brzo i lako će sagledati brojne poslovne benefite i usmerenja koja TikTok može dati strateškom razvoju njihovog poslovanja. Tako je kompanija Vip prva na tržištu izašla sa ponudom koja se odnosi na besplatno neograničeno korišćenje interneta za TikTok aplikacije, tokom prva tri meseca od aktiviranja promotivnog dodatka. Eto super prilike da iskoristite promo period, jer vam u nastavku predstavljamo neke od prednosti zbog kojih ćete i vi poželeti da isprobate ovu društvenu mrežu za svoj biznis:\nŠirina spektra publike i impresivan engagement\nZa veoma kratko vreme, TikTok je postao jedna od 15 najpopularnijih aplikacija u Google prodavnici. Statistike pokazuju da trenutno ima oko 800 miliona aktivnih korisnika, pri čemu njihova aktivnost podrazumeva i daleko veći engagement. Čak 90 odsto korisnika pregleda sadržaj više puta dnevno, a analiza praćenosti postova više od 100.000 influensera potvrdila je i veću sklonost TikTok publike ka reakcijama na sadržaj nego na Instagramu ili Tviteru.\nNikad lakše prilagođavanje lokalnim tržištima\nTikTok treba imati u vidu i kao koristan alat za prilagođavanje biznisa različitim lokalnim tržištima. Sa dostupnošću u više od 150 zemalja, on omogućava kompanijama koje posluju na više tržišta da kreiraju marketinške kampanje na različitim jezicima i adaptiraju ih prema interesovanjima lokalne publike. Činjenica da su mnogi kreatori sadržaja u rekordnom roku izašli iz anonimnosti i postali uticajni TikTokeri u svojim lokalnim sredinama – gradu, regiji, zemlji – kompanijama pruža još više kreativnih mogućnosti za promociju svoje ponude i pronalaženje adekvatne podrške njenoj promociji i popularizaciji na lokalu.\nBrendiranje i personalizacija TikTok kanala\nKao i tradicionalne platforme, poput Youtube-a, i TikTok nudi mogućnost kompanijama da pokrenu sopstveni kanal koji mogu prilagoditi potrebama promocije svog biznisa. Biznis lideri mogu osnažiti svoju promociju i koristeći se opcijama za deljenje kratkih promo-videa i uspostavljanje brend partnerstva sa samom aplikacijom, a od skoro je na raspolaganju i TikTok advertajzing platforma opremljena poznatim alatima za praćenje biznis statistika. Ova TikTok inovacija posebno bi mogla biti značajna manjim ili novim akterima na tržištu jer im obezbeđuje najbrži put do najšire i responzivne publike.\nAutor teksta: Vip Mobile\nTekst objavio: UrednikDatum: 22.09.2020, 03:39 22.09.2020


Naslovna/Grad/Beograd/Prvo novi autobusi, pa onda stroga naplata karata: Najavljene mere od kojih šverceri u Beogradu strepe\n– Naša procena je da ćemo za te pare dobiti između 210 i 230 autobusa i da ćemo na taj način obezbediti, pre svega, kvalitetniji prevoz, jer ćemo neke linije, gde sada postoje problemi, popuniti novim vozilima. To je samo početak u restrukturiranju gradskog saobraćajnog preduzeća, koje je najveći problem kada je u pitanju Grad Beograd. Naime, pored “Sava centra”, reč je o najvećem gubitašu u gradu Beogradu. Posle toga kreće kampanja za naplatu karata i već smo sa Ministarstvom finansija dogovorili određene korake – istakao je Vesić.\n– Posle toga ćemo, naravno, tražiti i da se plaćaju karte, jer je Grad Beograd prošle godine dao 27 milijardi dinara za javni prevoz, od čega je devet milijardi naplaćeno iz karata, što znači da smo 18 milijardi dali direktno iz gradskog budžeta. Tih 18 milijardi dinara je 150 miliona evra, a za taj novac smo mogli da izgradimo 75 vrtića ili škola, da kupimo između 600 i 700 autobusa. To što neki građani ne plaćaju kartu znači da oni to ipak plaćaju kroz budžet, jer za toliko manje dobiju kanalizacije, vodovoda, škola, bolnica i svega onoga što treba da dobiju jer te pare odu na javni prevoz – naglasio je zamenik gradonačelnika.\n– Plata vozača u GSP-u je prošle godine u februaru iznosila 52 hiljade dinara, a ove godine je 65 hiljada, što je povećanje od 25 odsto, odnosno oko 13 hiljada dinara. To samo govori u prilog činjenici da se mi kao grad trudimo, da ulažemo u GSP i pokušavamo da ga stavimo na noge. Uspećemo u tome, a prvi korak je kupovina autobusa, što neće biti jedina mera koja nas čeka – istakao je Vesić.\nPredhodno 10 GODINA AKCIJE LIMENKICA – ULAZNICA\nSledeće Ovo je bilo Šabanovo poslednje tv gostovanje, a evo šta je tom prilikom rekao! (VIDEO)


(VIDEO - FOTO) Za nedelju 19. maj zakazan jubilarni 40. Somborski polumaraton - www.025.rs\n[ 17/08/2019 ] Prelistavanje dnevnih novina za 18. avgust 2019. godine\tZABAVA\n[ 17/08/2019 ] Razvoj porodice kroz istoriju\tZABAVA\n[ 16/08/2019 ] Vredne ekipe komunalnih preduzeća zajedničkim radom uređuju opštinu Kula\tDRUŠTVO\n[ 16/08/2019 ] Amerika hoće da kupi Grenland od Danske – “Nije na prodaju”, odgovaraju Danci\tZABAVA\n[ 16/08/2019 ] Studenti sa Oksforda i ove godine na praksi u Delti\tSRBIJA\nHomeNASLOVNA(VIDEO – FOTO) Za nedelju 19. maj zakazan jubilarni 40. Somborski polumaraton\n14/05/2019 Dejan Sakovic NASLOVNA, SOMBOR, SPORT 0\nNajstarija ulična trka u Srbiji, Somborski polumaraton, održaće se po 40. put u nedelju 19. Maja na glavnoj ulici u Somboru.\nKako je istakla gradonačelnica Sombora Dušanka Golubović zahvaljujući, pre svega, maratonu i afirmaciji atletike, velika želja je bila da se i ove godine pruži puna podrška rekreativnom sportu, uličnim trkama i svemu onome što podstiče sportski duh kako naših sugrađana tako i svih onih koji su pronašli svoje mesto na ovom maratonu.\n„U nedelju 19. maja, u Somboru se održava jubilarna 40. najstarija ulična trka u Republici Srbiji, Somborski polumaraton. Izuzetno ponosni na tu činjenicu, kao grad Sombor, pružili smo svaku vrstu podrške organizaciji ovog događaja, kako organizacionu, tako i finansijsku i nadamo se da će ova manifestacija uspešno proteći i ove godine. Svakako za nas jeste značajno da jedna ovakva trka dobije punu afirmaciju, kako kroz podršku u kalendaru Evropske atletike, tako i kroz podršku Sportskog saveza Srbije. Zahvaljujući njima, Evropska atletika je prošle godine dala jednu, a ove godine tri zvezdice jednom ovakvom sportskom događaju. Zahvaljujući svemu onome što čini ARK „SoMaraton“ i uz našu pomoć, ove godine imamo oko 1100 prijavljenih učesnika iz 15 zemalja u regionu. U tom smislu, pozivam sve naše građane da budu podrška u nedelju 19. maja i da se pridruže i pruže podršku svim učesnicima“ istakla je gradonačelnica Sombora Dušanka Golubović.\nU ime organizatora ARK „Somaraton“, Damir i Aleksandar Marković su se pre svega zahvalili gradu Somboru i gradonačelnici na punoj podršci bez koje ne bi mogli da kvalitetno realizuju Somborski polumaraton.\n„Sombor je spreman za još jedan spektakl, za 40. jubilarnu trku somborskog polumaratona. Moram da istaknem da je grad Sombor kao i sve institucije u gradu i mi kao organizatori, maksimalno spremni da ovaj događaj učinimo uspešnim i još jednom promovišemo grad Sombor na najbolji mogući način“ istakao je Damir Marković predsednik ARK „Somaraton“.\nKako su istakli organizatori, ove godine na polumaratonu će učestvovati 1100 trkača trasa će ove godine biti ista kao i prethodne.\n“Polumaratonci trče tri kruga po sedam kilometara sledećim ulicama: Kralja Petra Prvog, pa desno na Venac Radomira Putnika, levo u Radišićevu ulicu, desno u ulicu Kamenka Gagrčina kojom trče do ukrštanja sa ulicom Vase Stajića, nastavljaju levo ulicom Vase Stajića sve do ukrštanja sa Skopljanskom ulicom, kojom nastavljaju sve do ulice Svetozara Miletića, pa do ukrštanja sa Vencem Radomira Putnika, i kreću se ka Konjevićevoj ulici i Vencu Živojina Mišića i dalje ka ulici Miloša Obilića, da bi trkači nastavili ka Čonopljanskom putu gde prave okret kod Banjalučke ulice i vraćaju se istim putem nazad do Venca Živojina Mišića kada nastavljaju levo i trče Vencem Živojina Mišića, pa desno Vencem Stepe Stepanovića sve do ukrštanja sa trgom Cara Uroša kada trkači sreću levo na trg Cara Uroša gde trče na platou do zgrade Gradske uprave (”Županija”) gde prave okret i trče istim putem do ukrštanja sa Vencem Stepe Stepanovića kada nastavljaju pravo i utrčavaju u ulicu Kralja Petra i gde kod mesta ”Start-Cilj” završavaju krug. Osim polumaratonske trke, trčaće se i trka štafeta 3×7km i Dukat trka na 7km, a za najmlađe trka Pužića, to je trka predškolske dece. Saobraćaj u gradu biće obustavljen na ovoj lokaciji od 9,30 do 13 časova molimo sugrađane da imaju razumevanja i da dođu i podrže trkače 40. Somborskog polumaratona“ istakao je Aleksandar Marković ispred organizatora ARK „SoMaraton“ Sombor.\nFilip Krajinović prvi favorit Hajlbrona\n10/06/2019 Dejan Sakovic 0\nMinutom ćutanja, povodom smrti predsednika skupštine grada Sombora primarijusa dr Zorana Parčetića, danas je počela 34. Sednica Skupštine grada Sombora […]\nRadnici somborskog „Zelenila“, tokom današnjeg prepodneva radili su na košenju javnih zelenih površina u Rokovačkoj šumici i na Bezdanskom putu. […]\nUREĐENO IZLETIŠTE “TROMEĐA” SPREMNO DOČEKUJE PRVOMAJSKI URANAK\nPovodom završetka izgradnje popularnog somborskog izletišta Tromedja, danas je ovu lokaciju obišla gradonačelnica Sombora Dušanka Golubović sa svojim saradnicima I […]\nSamo pazite da ne preterate. Urme rastu u ogromnim grozdovima na palmi. Zbog njihovih korisnih [...]\nPogledajte naslovne strane štampanih medija. Informer Informer Foto: Informer Srpski telegraf Srpski telegraf Foto: Srpski [...]\nJako je važno da svi naučimo da prepoznamo žrtvu nasilja. Često se priča i piše [...]\nMadona Luiza Čikoni je rođena 16. avgusta 1958. godine u Bej Sitiju, kao ćerka Silvija, [...]


25. mart: Mali rođendan velike Unije ⋆ Evropski pokret u Srbiji\nHome/Blog/25. mart: Mali rođendan velike Unije\nOvih dana Evropska unije obeležava značajan datum u svojoj istoriji – 25. mart kada su pre 63 godine potpisani Rimski ugovori. No, zašto je ovaj datum od istorijskog značaja možemo shvatiti tek kada se upoznamo sa dešavanjima koji su usledili.\nJedinstvena politička i ekonomska unija 27 evropskih država danas je poznata kao Evropska unija. Međutim, do stvaranja bilo je potrebno gotovo šest decenija posvećenog i postepenog rada.\nIdeja o intenzivnoj saradnji evropskih država pojavila se krajem 19. veka, a realizovala u prvoj polovini 20. ubrzana ratnim dešavanjima sa devastirajućim posledicama po Stari kontinent. Prvi konkretan korak načinjen je 1951. godine, osnivanjem Evropske zajednice za ugalj i čelik (European Coal and Steel Community ESCS). Potpisivanje Pariskog ugovora u kojem je učestvovalo šest država: Zapadna Nemačka, Francuska, Italija, Belgija, Holandija i Luksemburg, prevashodno je bio pokušaj revitalizacije međudržavnih odnosa nakon Drugog svetskog rata.\nIstih šest država, poznatih kao šestorka, načinila je sledeći značajan korak 25. marta 1957. godine potpisivanjem ugovora u Rimu u cilju snažnije integracije i intenzivnije političko-ekonomske saradnje. No, zašto je ovaj datum od istorijskog značaja možemo shvatiti tek kada se upoznamo sa dešavanjima koji su usledili.\nDakle, 25. marta 1957. godine šest evropskih država potpisuje ugovor u Rimu, poznat kao Rimski ugovor, o osnivanju Evropske ekonomske zajednice (European Economic Community EEC). EEZ je osnovana sa ciljem da se države Zapadne Evrope tokom pedesetih godina 20. veka čvršće ekonomski povežu, što jasno ukazuje na inicijalni regionalni karakter povezivanja. Ugovorom o osnivanju EEZ predviđeno je preduzimanje zajedničkih mera čija je implementacija rezultirala postepenim kreiranjem carinske unije. Zajedničke mere u okviru carinske unije značile su da se celokupna unutrašnja trgovina i promet robe među državama članicama odvija bez carina ili carinskog nadzora nad robom. U slučaju uvoza iz trećih zemalja, odnosno država koje nisu potpisnice, roba koja ulazi na unutrašnje tržište podleže jedinstvenim pravilima kontrole i jedinstvenoj carinskoj tarifi.\nCilj svega bilo je uspostavljanje zajedničkog tržišta sa punom slobodom kretanja robe, usluga, kapitala i radnika, što je poznato kao Četiri slobode, koje danas predstavljaju osnovne principe garantovane državama članicama Evropske unije i njihovim građanima na unutrašnjem tržištu EU. To je postavilo temelj za vođenje zajedničkih sektorskih politika: zajedničke poljoprivredne politike, zajedničke transportne politike, politike u oblasti konkurencije i zajedničke trgovinske politike, a kasnije i drugih zajedničkih politika.\nKada je reč o Evropskoj ekonomskoj zajednici nezaobilazno je pomenuti Ugovor u Mastrihtu (Holandija) iz 1992. godine, poznat kao Ugovor o Evropskoj uniji. Njegov zadatak je da olakša razvoj ekonomske, monetarne i političke unije. Stupanjem Ugovora na snagu 1993. godine i zvaničnim formiranjem Evropske unije, Evropska ekonomska zajednica, je nakon 35 godina preimenovana u Evropsku zajednicu i postala deo prvog stuba novoosnovane Unije. Godine 2009. njene institucije postaju sastavni deo EU i time zvanično EZ prestaje da postoji.\nVažno je pomenuti da se 25. mart obeležava i kao datum osnivanja Evropske zajednice za atomsku energiju, Evroatom, (European Atomic Energy Community EURATOM) u svrhu istraživanja, razvoja i korišćenja nuklearne energije.\nSvojim osnivanjem, Evropska ekonomska zajednica promovisala je miroljubivu politiku i zajednički interes prvenstveno u region, a zatim i uspešnost saradnje koja se proširila na ostale evropske države, što je rezultiralo formiranjem jedinstvenog političkog entiteta-Evropske unije.\nBy premins| 2020-03-20T11:33:52+01:00\tMarch 23rd, 2020|Categories: Blog|Tags: Evropa za mene|Comments Off on 25. mart: Mali rođendan velike Unije


септембар 2014 - Biznis i Finansije\n30. septembra 2014. 0 komentar\nSrbiji zajam IBRD za zdravstvo od 29,1 miliona evra\nSrbija će od Međunarodne banke za obnovu i razvoj (IBRD) dobiti veoma povoljan zajam od 29,1 mil EUR, koji će biti upotrebljen za nabavku akceleratora za zračne terapije, ali i za unapređenje efikasnosti nabavke lekova, izjavio je danas direktor Uprave za javni dug Branko Drčelić.\n„Zajam se uzima na 15 godina, s tim da je pet godina grejs period, a deset godina rok otplate. Kamatna stopa je trenutno ispod 0,5% što je jako povoljno za nas“, rekao je Drčelić Tanjugu nakon sednice Odbora za finansije, republički budžet i kontrolu trošenja javnih sredstava. Zajam će, kako je naveo, poceti da se otplaćuje 1. avgusta 2019. godine u 20 jednakih polugodišnjih rata.\nOn je objasnio da postoje tri komponente zajma, a da je najbitnija ona od koje će se kupiti akceleratori za zračne terapije za borbu protiv kancera kako bi se poboljšala zdravstvena zaštita. „Za to ćemo dati oko 13,4 mil EUR, što je skoro polovina zajma“, precizirao je Drčelić i dodao da će ostali deo zajma biti pre svega namenjen za unapređenje efikasnoste nabavke lekova, za organizovanje jedinsvene nabavke lekova i smanjenje troškova koji se odnose na lekove u fondu RFZO.\nPrvi uslov da bi se zajam povukao je njegova ratifikacija u parlamentu, a kako je naveo, najveći deo ovih sredstava bi trebalo da bude dostupan tokom 2015. i 2016.godine, po završetku tendera za akceleratore kada će sredstva biti i povučena.\nAustralijski „Qantas“ uspostavio najdužu avio-liniju u svetu\nAustralijska avio-kompanija „Qantas“ sa najvećim putničkim avionom na svetu, otvorila je danas najdužu avio-liniju na planeti.\n„Qantas“-ov „airbus A380“ je prethodne noći sleteo na Međunarodni aerodrom „Dalas-Fort Vort“ nakon 15-časovnog poletanja iz Sidneja, prenosi agencija AP. Avion je na inauguracionom letu bio pun, pri čemu je prevezeno 484 putnika. Dvospratni četvoromotorni mlaznjak pozdravljen je mlazovima vode iz šmrkova na odredištu. „Qantas“ je na relaciji Sidnej-Dalas prethodno koristio „boeing 747“, što je zahtevalo presedanje u Brizbejnu (Australija).\nZa putnike koji, međutim, žele da lete novom rutom, karta pak neće biti jeftina, budući da karta za ekonomsku klasu košta oko 1.900 USD, a dvostruko više za prostranija i udobnija sedišta u premijum klasi, 7.000 USD za poslovnu klasu i 12.000 do 13.000 USD za prvu klasu, gde putnik dobija pidžamu i dušek od jagnjeće kože.\nB&F reč nedelje: Notari\nKao razlog za uvođenje notara u Srbiju godinama je navođeno povećanje pravne bezbednosti i vladavine prava u raznim oblastima, a naročito onima u kojima su rizici, prevare i manipulacije česti, na primer u prometu nepokretnostima, u postupku osnivanja privrednih društava, verifikaciji članskih prava, ili odlukama organa privrednih društava. Očekivalo se i da će ova nova profesija rasteretiti rad sudova, ali za sada je najviše uticala na rad advokata – koji više ne rade.\nInteresovanje medija i javnosti za notare se povećava paralelno sa otkrivanjem brojnih nelogičnosti i povreda zakona i Ustava prilikom uvođenja javnobeležništva u Srbiju. “U prometu nepokretnosti javnom beležniku se pridaje veći značaj nego sudstvu i advokaturi zajedno. To se ne može razumeti, naročito ako se ima u vidu da su sudstvo i advokatura ustavne kategorije, a da javno beležništvo to još uvek nije”, piše u Politici Zoran Ivošević, bivši sudija Vrhovnog suda i sada redovni profesor Pravnog fakulteta Univerziteta Union.\nPo njegovim rečima, ovim je uveden monopol nad sastavljanjem ugovora o prometu nepokretnosti, koji su do skora mogli da sastavljaju i advokati ali i sama ugovorna strana, ako je imala dovoljno znanja i sposobnosti. Sada to pravo pripada isključivo notarima, čime je drastično povređen član 84 stav 2 Ustava koji zabranjuje ograničenje slobode konkurencije i stvaranje monopolskog ili dominantnog položaja. Ne samo da je povređen Ustav, već i sam Zakon o javnom beležništvu – prema članu 4 stav 1 tog zakona, javni beležnik je ovlašćen da „sastavlja, overava i izdaje javne isprave o pravnim poslovima”. Ugovori o prometu nepokretnosti su pravni poslovi obligacionog karaktera i zato pripadaju korpusu privatnog, a ne javnog prava.\nOvo međutim nisu jedini problemi nove, i veoma atraktivne, profesije. Njeno uvođenje je jedan od razloga zbog kojeg su advokati stupili u štrajk 10. septembra. I sam štrajk je pokrenuo pitanja ustavnosti – da li je Uputstvo Advokatske komore Srbije o sprovođenju protesta ustavno, kao i da li je uopšte zakonita odluka Vlade da obustavi od izvršenja ovo uputstvo.\nKada su započinjali protest advokati su, naime, tvrdili da oni nemaju ništa protiv javnih beležnika, ali da se štrajkom bore za zaštitu ustavnog poretka i slobodu ugovaranja, navodeći da građani moraju da imaju pravo da izaberu kome će poveriti sastavljanje nekog ugovora.\nPošto je njihov posao sada poveren notarima, može se desiti da se zatvore mnoge male advokatske kancelarije koje su poslovanje zasnivale najviše na sklapanju ugovora. Pored advokata, ovo će pogoditi i građane, jer ono što je radilo oko 4.000 advokata, koliko ih ima u Beogradu, trenutno radi 43 notara. Zato se prave velike gužve, a nezadovoljni građani se žale da im je overa nekih dokumenata zakazana tek za februar naredne godine.\nPretpostavlja se da će se ipak povećati broj notara jer je ovo, između ostalog, jedno od trenutno najunosnijih pravničkih zanimanja. U Bosni i Hercegovini, gde je ovo zanimanje uvedeno pre nekoliko godina, notari sada najviše zarađuju – dobri notari zarade otprilike nešto više od 5.000 evra mesečno.\nOčekuje se da će i u Srbiji dobro zarađivati, s obzirom na činjenicu da su njihove usluge višestruko skuplje od advokatskih.\nNa primer, za kupovinu stana na kredit od 60 kvadrata nekada ste za advokata (odnosno sačinjavanje hipotekarne izjave) i sudsku taksu morali da izdvojite ukupno 3.520 dinara. Danas istu tu hipotekarnu izjavu javni beležnik u Srbiji naplaćuje oko 36.000 dinara sa PDV-om.\nMeđutim, ova astronomska poskupljenja nisu baš svuda “imala prođu”. Neke od notarskih cena su već smanjene. To je bio slučaj sa uslugom sačinjavanja založne izjave koja se prilaže banci za stavljanje određene nekretnine pod hipoteku da bi se dobio stambeni kredit. Na predlog ministra pravde Javnobeležnička komora je smanjila cenu ove usluge za 60 odsto. To, praktično, znači da će najjeftinija naknada ubuduće biti 3.600, a ne 9.000 dinara. Naravno, uz dodatih 20 odsto PDV. Nagrade će i dalje zavisiti od visine potraživanja, odnosno od vrednosti hipoteke, a za nekretnine vrednije od 14 miliona dinara, za svaki započeti milion, nagrada se povećava za 10 bodova. Maksimalna naknada, kao ni do sada, ne može preći 600.000 dinara.\nDakle, sačinjavanje založne izjave je sa uvođenjem notara prvobitno poskupelo za 45 puta – do tada je cena tog dokumenta koji se parafirao u sudu bila 550 dinara na sve iznose stambenih zajmova. Sa novoumanjenom cenom ono će sada biti “samo” minimum 6,5 puta skuplje.\nMožda zato advokati tvrde da sistem javnih beležnika donosi manji profit kako njima, tako i sudovima. Prema podacima Visokog saveta sudstva, prihodi sudova od naplate taksi u avgustu mesecu, kada su notari počeli sa radom, drastično su se smanjili u odnosu na prethodni period.\nNaime, mesečni prosek prihoda od taksi koji su sudovi u Srbiji inkasirali iznosio je oko 341 milion dinara u prošloj i 310 miliona u ovoj godini. U julu 2013. godine sudovi su prihodovali blizu 359 miliona dinara. Avgusta iste godine ta cifra je, zbog činjenice da je u toku sezona godišnjih odmora, pala na 267 miliona.\nOve godine sudovi su zaradili u julu 321 milion dinara, a u avgustu, kada je sistem javnih beležnika počeo sa radom, 248 miliona dinara. Ta brojka je manja i od količine novca koji je prikupljen u istom periodu prošle godine, i od mesečnog proseka.\nLondonsko zoološko društvo, prilikom objavljivanja najnovijeg Indeksa žive planete (Living Planet Indeks), zaključuje da je obim izumiranja životinjskih vrsta još gori nego što se prvobitno mislilo.\nNajnoviji izveštaj Londonskog zoološkog društva još je alarmantniji nego prethodni, objavljen pre dve godine, jer je korišćena drugačija metodologija prema kojoj je broj sisara, ptica, gmizavaca, vodozemaca i riba u proseku smanjen za 52% u poslednjih 40 godina. Najviše su pogođene slatkovodne životinsjeke vrste, čija populacija je smanjena za čitavih 76%. U sačinjavanju izveštaja korišćeni su raspoloživi statistički podaci za preko 10.000 vrsta kičmenjaka od 1970. do 2010.\nU Gani je populacija lavova smanjena za 90%, u svim zemljama zapadne Afrike, zaštićeni šumski slonovi danas koriste tek 6-7% teritorije koju su koristili pre četiri decenije, broj tigrova u Nepalu smanjen je sa 100.000 sa početka dvadesetog veka na tek 3.000, čak i u razvijenoj Velikoj Britaniji smanjuje se broj ptica.\nSvetska fondacija za prirodu (WWF) i Londonsko zoološko društvo zajedno zaključuju da je moderna civilizacija glavni uzročnik ovakve situacije: svetske šume se seku brže nego što mogu da izrastu novi zasadi, iz okeana i mora se vadi veća količina ribe nego što može da se nadoknadi prirodnim putem, iz reka i vodokolektora se crpi više vode za piće nego što padavine širom sveta mogu da pokriju, a već godinama se već emituje više ugljendioksida nego što tako „načete“ šume i okeani mogu da apsorbuju.\nDa li možete da zamislite da sa nekoliko klikova mišem rukovodite električnom energijom čitavog grada? Kompanija Siemens razvila je besplatnu online igricu koja donosi tu mogućnost, a čiji je cilj da korisnik razvije gradski sistem održive energije. Ova simulacija, pod imenom Power Matrix, ima za cilj stvaranje strategije za bolje razumevanje mehanizama i pravila energetskog tržišta kao i uvid u interakciju između različitih vrsta energija i energetskih mreža. Ukoliko ste voljni da testirate svoje sposobnosti u rukovođenju energetskim sistemom virtuelnog grada gde njegov razvoj zavisi od načina na koji koristite izvore energije, Power Matrix je pravi izazov.\nIgrica nije namenjena samo ekspertima ili iskusnim online gejmerima, već prvenstveno delu javnosti koji je zainteresovan za ovu temu. Igrač preuzima ulogu energetskog menadžera u jednoj ruralnoj oblasti, i njegov zadatak je doprinos razvoju grada stvaranjem inteligentnog energetskog sistema, i obezbeđivanje stabilnog snabdevanja električnom energijom. Mogući izvori energije podrazumevaju konvencionalne tehnologije, kao i one obnovljive, poput sunčeve ili energije vetra. Što je veća energetska raznovrsnost, vaš grad se razvija brže. Igračima je omogućeno i prikupljanje bonus poena, ako, na primer, investiraju u istraživanja i dalji razvoj. Naravno, dok razvijaju svoj grad, igrači moraju da vode računa o raspoloživom budžetu, kako bi se obezbedilo održivo i efikasno korišćenje resursa.\n“Proizvodnja i distribucija energije u današnjem vremenu zavisi od velikog broja trenutnih faktora koji su međusobno povezani. Siemens je napravio lako razumljivu igricu koja oslikava energetsko tržište budućnosti i koja ukazuje na neka od kompleksnih pitanja u oblasti energetike, ali na jasan, lako razumljiv i zabavan način“, ističe Jovana Žuržin, rukovodilac Korporativnih komunikacija u kompaniji Siemens d.o.o. Beograd, opisujući Power Matrix igricu.\nPromotivno takmičenje u Power Matrix igrici održano je na tradicionalnom Savetovanju o elektrodistributivnim mrežama (CIRED) koje se ove godine od 22. do 26. septembra održava u Vrnjačkoj Banji. Na štandu kompanije Siemens d.o.o Beograd, svi zainteresovani dobili su mogućnost da se oprobaju u upravljanju energetskim resursima i na zanimljiv način upoznaju sa mehanizmima i rešenjima energetskih sistema budućnosti. Tokom trajanja konferencije Siemens je imao 150 igrača, a najuspešniji energetski menadžer je osvojio tablet.\nDa bi ste besplatno testirali svoje veštine u energetskom menadžmentu, isprobajte Power Matrix igricu na sledećem linku: http://www.powermatrixgame.com\n29. septembra 2014. 0 komentar\nSaša Đorđević u novoj kampanji UNIQA osiguranja\n“Za uspeh tima uvek su presudni iskrenost, direktnost, zahtevnost, visoki nivo profesionalnosti sa obe strane, međuljudski odnosi ispunjeni iskrenim emocijama, zahtevnost, zajedništvo i posvećenost zajedničkoj misiji, ali i sklanjanje ličnih interesa u stranu, zarad zajedničkog cilja i uspeha”, izjavio je selektor nacionalnog košarkaškog tima Srbije, Aleksandar Đorđević, povodom učešća u novoj kampanji UNIQA osiguranja, „Misli srcem za svoju sreću“.\nNa pitanje kako je uspeo da motiviše svoje igrače, Saša je bio iskren: “Trebalo je upoznati ceo tim i svakog igrača kako bih mogao svakome da pronađem žicu, da bi ta žica svirala najlepšu muziku. Veoma je važno i stvaranje iskrenih i dubokih prijateljstava koja se potvrđuju pogotovo kada nastupe teški momenti, jer se tada okrećemo i oslanjamo jedni na druge. Uz to, jasno definisanje cilja stvara jak motiv, jer kada se zna za šta igramo, posvećenost je maksimalna i tada se igra srcem. Neka ova naša priča bude podstrek i za vas da probudite šampiona u sebi, budete uporni, verujete u sebe, volite to što radite, nikada ne odustajte – i uspeh će garantovano doći.”\nPartnerstvo između UNIQA osiguranja i Aleksandra Đorđevića traje već punih osam godina.


Pedigree: mirisna nalepnica sa hranom za psa\nFirma Pedigree Petfoods je ogranak Američke kompanije Mars, Pedigree je proizvođač hrane za kuce sa sedištem u McLean-u, Virdžinija, SAD, web sajt je www .pedigree.com.\nMars firma je globalni proizvođač hrane za kućne ljubimce i vlasnik je Pedigree Petfoods-a sa sedištem u McLean-u, Virdžinija, SAD, web sajt je www.mars. com.\nPedigree firma proizvodi hranu za kerove koja je hranljiva i sa ukusnim sastojcima koju psi vole, Pedigree je reklamiranje proizvoda hrane usmerila ka trotorarima ispred pet prodavnica u Amsterdam-u, Holandija.\nFirma Pedigree je smislila genijalan način kako se reklamirati sa hranom za životinje, na pešačkim stazama ispred prodavnica hrane za kuce kao i ispred supermarketa u podršci svetskom danu životinja zalepila je nalepnice koje izgledaju kao posude u kojima se hrane kerovi.\nKao što vidimo u ovom reklamiranju Pedigree firme na nalepnici se nalazi slika plastične činijice sa hranom za pse koja je u obliku granulica, Pedigree je nalepnicu namirisao aromom Pedigree proizvoda hrane za kuce i zato je nalepnica zbog mirisne iluzije neodoljiva za svakog kera u prolazu.\nKada vlasnik šeta svog psa u blizini nalepnice kuca oseti miris hrane i još kada vidi granule u posudi on potrči prema nalepnici i počne je lizati, njuškati i njihati repom levo desno baš kao kada nešto mnogo voli.\nKao što vidimo kako se reklamirala firma Pedigree, vlasniku kera optičkom iluzijom izgleda kao da pas liže nalepnicu jer je prepoznao Pedigree hranu, kada kuca dovede vlasnika do nalepnice vlasnik psa najverovatnije neće osetiti miris hrane pa će pomisliti da njegov kuca stvarno voli Pedigree proizvod hranu jer se na posudi nalazi Pedigree logo znak.\nKerovi kada vide i namirišu Pedigree nalepnicu polude i pokažu svom vlasniku kakvu u stvari hranu obožavaju, tada nijedan vlasnik psa ne može proći a da ne kupi proizvod Pedigree hranu za svog kućnog ljubimca iz obližnje prodavnice.\nPostoji nešto na čega nijedan kuca ne može odoleti a to je miris ukusne i primamljive Pedigree hrane, to je Pedigree i dokazao u ovom inovativnom načinu kako se reklamirao nalepnicom i zato nam Pedigree šalje poruku "Psi vole Pedigree hranu".\nTaj nalepnicasti odgovor na pitanje kako se reklamirati sa Pedigree-ovim proizvodom hranom je bio veoma efikasan a efikasnost se još povećala kada su posetioci sajtova videli ovo reklamiranje na internetu gde je bilo postavljeno na web sajtove i opisivano.


SK ASI-MUR / СК АСИ-МУР / CS IAS-AIT / UC ASI-IWA : Lekari još štrajkuju\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sub 16 of Jan, 2021 [18:35 UTC]\nLekari još štrajkuju\nČetvrtak 29. June 2006. [08:01:00 UTC] (3060 čitanja)\nPožarevac - Danas je osamnaesti dan štrajka lekara, farmaceuta i biohemičara Opšte bolnice "Dr Vojislav Dulić" u Požarevcu, kojim zahtevaju smenu kompletnog rukovodstva Zdravstvenog centra. Aleksandar Matić, direktor bolnice, sam je podneo ostavku i na njegovo mesto prekjuče je postavljen hirurg Bojan Radovanović.\nPožarevac - Danas je osamnaesti dan štrajka lekara, farmaceuta i biohemičara Opšte bolnice "Dr Vojislav Dulić" u Požarevcu, kojim zahtevaju smenu kompletnog rukovodstva Zdravstvenog centra. Aleksandar Matić, direktor bolnice, sam je podneo ostavku i na njegovo mesto prekjuče je postavljen hirurg Bojan Radovanović. Kako smo nezvanično saznali, Radovanović je na ovo mesto postavljen, iako nije bio zaposlen u Zdravstvenom centru, već je radio u privatnoj klinici "Arheus", u centru grada, čiji je suvlasnik.\nPrema najavi advokata Anđelije Milivojević, pravnog zastupnika štrajkača, desetak požarevačkih lekara, zajedno s kolegama iz drugih gradova Srbije, okupiće se danas u podne ispred Ministarstva zdravlja, u znak protesta zbog neispunjavanja obećanja po pitanju kolektivnih ugovora. Lekarima je i dalje zabranjeno da daju izjave za javnost, po naredbi direktora, zbog čega su oni Ustavnom sudu podneli inicijativu za preispitivanje ustavnosti i zakonitosti ove naredbe jer je doneta bez saglasnosti Upravnog odbora.\nTakođe, Opštinskom sudu u Požarevcu podneta je tužba protiv direktora Miodraga Ilića zbog rešenja o suspenziji neuropsihijatra Vojina Kuzmanovića, zbog toga što je javno iznosio kritike na račun rukovodstva Zdravstvenog centra. Iako se u štrajku nalazi 94 lekara, farmaceuta i biohemičara, od ukupno 112, koliko ih ima u Zdravstvenom centru, direktor Ilić i dalje ne priznaje postojanje ovog štrajka.\nLekari u Opštoj bolnici u Požarevcu i dalje ne rade (17. 6. 2006)\nŠtrajk u Požarevačkoj bolnici (12. 6. 2006)\nŠtrajk u bolnici u Požarevcu (9. 6. 2006)\nLekari počeli da štrajkuju (7. 6. 2006)\n[ Vreme izvršavanja: 0.08 sekundi ] [ Korišćena memorija: 3.85MB ] [ 153 upita baze podataka ] [ GZIP Disabled ] [ Opterećenje servera: 1.21 ]


UN glasa o suspenziji Rusije iz OHĆR, potrebna 2/3 vecina\nTanjug 7. aprila 2022. 07:56\nNJUJORK – Generalna skupština Ujedinjenih nacija glasaće danas (16.00h) o predlogu SAD da se suspenduje Rusija iz Visokog komesarijata za ljudska prava (OHĆR) zbog „grubog i sistematskog kršenja ljudskih prava“, nakon napada ruske vojske na Ukrajinu.\nPotrebna je dvotrećinska većina za suspenziju Rusije, a uzdržani glasovi se ne računaju.\nRusija je upozorila da članice UN da će glas „za“ ili uzdržanost biti u Moskvi viđen kao neprijateljski gest sa posledicama na bilaterlane veze, prema belešci koju je video Rojters.\nBritanska novinska agencija prenosi da su zapadne diplomate uverene da imaju dovoljnu podršku među 193 članice Generalne skupštine UN kojom bi se usvojila rezolucija oko suspenzije Moskve.\nObjašnjavajući ovaj zahtev u ponedeljak, američka ambasadorka u UN Linda Tomas-Grinfild rekla je za Rojters da je „važno reći Rusiji da joj nećemo dozvoliti da nastavi sa ovakvim ponašanjem i da prođe nekažnjeno, kao i da se pretvara da poštuje humanitarna prava“.\nSAD su saopštile da će tražiti rusku suspenziju iz Visokog komesarijata u Ženevi nakon što je Ukrajina optužila Rusiju za ubijanje stotina civila u gradu Buča.\nRusija je negirala da je napadala civile u Ukrajini, a ambasador Rusije u UN Vasilij Nebenzja izjavio je u utorak da dok je Buča bila pod ruskom kontrolom „nijedan civil nije pretrpeo bilo kakav oblik nasilja“.


Sputnjik: Srbija kao guska u magli, EU kao muva bez glave - Televizija Kopernikus TV K::CN\nSputnjik: Srbija kao guska u magli, EU kao muva bez glave\nPut Srbije u EU zavisi od geopolitičke situacije jer se mnoga pitanja prelamaju kroz Zapadni Balkan, ocenjuje Sputnjik.\nPitanje je kako će se Nemačka i Francuska odnositi prema Zapadnom Balkanu kad su tu i interesi Rusije, pa i u našem regionu sve aktivnije Turske. Biće zanimljivo pratiti i Kinu, navodi Sputnjik.\nU tekstu se podseća da je predsednik Srbije Aleksandar Vučić izjavio posle sastanka sa predsednikom Kosova Hašimom Tačijem, uz posredovanje Federike Mogerini, da je od visoke predstavnice EU tražio da se ubrza postupak ulaska Srbije u članstvo Unije i da tačno utvrdi – „oroči“, datum za ulazak.\n„Očigledno je da će biti neophodno davati neku vrstu novih ustupaka po tom pitanju. S druge strane, neophodna je i određena vrsta garancije kada je u pitanju ulazak u uniju“, kaže Đukanović.\nĐukanović je bio upitan i koliko je realno tražiti da se ubrza postupak ulaska Srbije u Uniju i tačno utvrdi datum u trenutku kada Balkan nije prioritet Evropi koja se bori sa „bregzitom“, novim odnosima sa SAD po dolasku Donalda Trampa na mesto predsednika, ekonomskom i migrantskom krizom. „Kada bi Srbija čekala da se ovi problemi reše, mnogi procesi bi bili trajno zaustavljeni“, kaže Đukanović.


Bankar sa završenim elitnim školama: Ko je Emanuel Makron reizabrani predsednik Francuske?\nDosadašnji predsednik Francuske, centrista Emanuel Makron (Emmanuel Macron) koji se kandidovao za drugi petogodišnji predsednički mandat ponovo je u nedelju uveče izabran za šefa države posle drugog kruga u kojem je kao i pre pet godina pobedio kandidatkinju ekstremne desnice Marin Le Pen (Marine).\nPrema prvim rezultatima izlaznih anketa, koji su pouzdani pokazatelji zvaničnih rezultata, Makron je osvojio između 57,6 i 58,2 odsto, preneli su tamošnji mediji.\nMakron je pre pet godina postao najmlađi predsednik francuske Pete republike sa 39 godina i prvi predsednik koji ne pripada nijednoj tradicionalnoj stranci u zemlji, levici ili desnici.\nMarine Le Pen (Beta; AP)\nEmanuel Makron (Beta; AP)\nCentrista, rođen 21. decembra 1977. godine u Amjenu, gradu na severu Francuske, završio je elitne škole u zemlji, studije javne administracije na Institutu političkih nauka u Parizu (Sciences Po) i diplomirao na prestižnoj Školi administracije (Ecole nationale d’administration – ENA).\nEmanuel Makron 24 godine mlađi od prve dame\nFrench President and centrist candidate Emmanuel Macron and French first lady Brigitte Macron (AP Photo/Thibault Camus)\nNjegov prvi petogodišnji mandat obeležen je usponima i padovima, a među padovima je građanski pokret Žuti prsluci, nastao zbog nezadovoljstva socijalnom i fiskalnom politikom 2018. i 2019. godine.\nIpak, Makron je završio mandat popularniji od svojih prethodnika socijaliste Olanda i desničara Nikole Sarkozija (Nicolas Sarkozy). Makron se na međunarodnom planu zalaže za jačanje Evropske unije.\nOn je tokom prvog mandata preduzeo niz akcija sa ciljem da se “zacele rane” u francuskom društvu od završetka rata za nezavisnost Alžira. Jedan od tih gestova je izvinjenje harkijima, alžirskim borcima koji su bili u sastavu francuskih oružanih snaga za vreme Alžirskog rata (1954-1962), a kasnije su zaboravljeni u Francuskoj.\nPredsednik je od početka rata u Ukrajini krajem februara najviše komunicirao sa predsednicima Rusije i Ukrajine Vladimirom Putinom i Volodimirom Zelenskim. Izbori su održani u svetlu tog rata, ali i francuskog predsedavanja Savetom EU.\nŠvajcarska stavila veto na isporuku municije Ukrajini


Novi saziv Vijeća ministara idućeg mjeseca – Informer\nNovi saziv Vijeća ministara idućeg mjeseca\nBiH bi novi saziv Vijeća ministara trebalo da dobije u septembru, rekao je za Nezavisne novine Marinko Čavara, potpredsjednik HDZ BiH.\n“Postoje naznake da se možemo dogovoriti u vezi sa nekim osnovnim načelima, počev od Vijeća ministara, na način da se priznaje da je BiH država tri konstitutivna naroda i da se poštuje njihov interes da imaju svoje predstavnike u vlasti”, rekao je on i dodao da očekuje dogovor i na nivou izvršne vlasti Srednjobosanskog kantona, na čemu je HDZ BiH posebno insistirao.\nRekao je i da je optimista da bi moglo doći i do rješenja problema konstituisanja Vlade FBiH, koju dva HDZ-a ne prihvataju, jer smatraju da je formirana protivzakonito.\nS druge strane, Dušanka Majkić, poslanik SNSD-a u Parlamentarnoj skupštini BiH, kaže da će razgovora u septembru sigurno biti, ali da nije sigurno da će biti postignut dogovor.\n“Lider SDP BiH Zlatko Lagumdžija i dalje nastavlja svoju igru. Konstituisanje Savjeta ministara je još i lakši dio problema, jer se otvara problem konstituisanja Vlade FBiH. Čim bude postignut dogovor na nivou Savjeta, Hrvati će sigurno otvoriti pitanje nelegalne vlade”, rekla je ona.\nDragan Ćuzulan, generalni sekretar SDS-a, umjereni optimista kada je riječ o postizanju dogovora u vezi sa formiranjem novog saziva Savjeta ministara u septembru, ističe da je to pitanje apsolutni prioritet stranaka iz RS.\n“Na izvjestan način može biti očekivano da bi formiranje vlasti na nivou BiH moglo olakšati rješenje preostalih pitanja u FBiH”, rekao je on i dodao da je i do sada kriza uzrokovana odnosima između Bošnjaka i Hrvata u FBiH.\nDa što prije započnu razgovori insistira SAD, tvrdi potpredsjednik ove stranke Senad Šepić, koji ističe da je SDA spremna na kompromis i da neće otežavati postizanje dogovora kada se radi o Vijeću ministara i formiranju kantonalnih vlada. Što se tiče Vlade FBiH, rekao je da za SDA ne dolazi u obzir njena rekonstrukcija, te da Vlada radi na rješavanju svakodnevnih problema građana.\n“S obzirom na to da su neki lideri na godišnjim odmorima, očekujemo da razgovori mogu početi oko 1. septembra”, rekao je on.\nNaši sagovorici, međutim, ne žele u ovom trenutku govoriti o eventualnim pozicijama, pojašnjavajući da je to predmet predstojećih razgovora. Ističu da bi spekulisanje i baratanje imenima i ministarskim pozicijama uoči razgovora samo moglo pokvariti atmosferu i ugroziti postizanje dogovora.\nU ovom trenutku još nije izvjesno da bi SDP BiH odustao od pozicije predsjedavajućeg Vijeća ministara BiH, a nejasno je i da li su spremni da pristanu da ministarstvo spoljnih poslova dobije Srbin iz bloka SNSD – SDS, kao i da odustanu od toga da jedno ministarsko mjesto dobije Hrvat iz redova “platformaša”.\nSNSD i SDS i dalje insistiraju na ministarstvu spoljnih poslova i na još tri ministarska mjesta. Iako se spekuliše da bi ministarstvo spoljnih poslova pripalo SDS-u, zvaničnih potvrda o tome nema. Jedino se zna da će se rukovodstvo dviju stranaka sastati za desetak dana, a da bi tema mogla biti raspodjela fotelja uoči očekivanih stranačkih konsultacija početkom narednog mjeseca.\nZa blok HDZ – HDZ 1990 i dalje je ključna pozicija predsjedavajućeg Vijeća ministara. Očekuje se da će pristati na to da dobiju još dva ministarska mjesta, od kojih bi jedno moglo biti Ministarstvo transporta i komunikacija, koje i sada drže, pišu Nezavisne novine.\nBundesliga: Bayern startao porazom od Mönchengladbacha\nAnte Zorica pobjednik 296. Sinjske alke


Zbog zloupotrebe položaja uhapšen uposlenik MUP-a SBK – Radio Vitez\nZbog zloupotrebe položaja uhapšen uposlenik MUP-a SBK\n22. siječnja 2018. 14:14 22. siječnja 2018.\nPolicija je proteklog vikenda u Bugojnu privela osobu LJ. K., osumnjičenu za kazneno djelo protuzakonitog posredovanja, a vezano za korištenje službenog položaja u Upravi za administraciju i podršku MUP-a Srednjobosanskog kantona (SBK), potvrdio je Feni portparol MUP-a SBK Hasan Hodžić.\n– Ovu osobu uhapsili su pripadnici Sektora kriminalističke policije, u saradnji s Jedinicom za specijalističku podršku. Sve radnje dokazivanja u ovom predmetu poduzimaju se pod nadzorom kantonalnog Tužilaštva – kazao je Hodžić.\nPrema neslužbenim informacijama, radi se o šefu u pravnoj službi kantonalnog MUP-a Ljupku Kasalu.\nPrevious ArticleKeme nema već tri godine, ali njegove pjesme žive vječnoNext ArticleČervar uoči Francuza: Duvnjak trenira po posebnom režimu… (VIDEO)


Savić: Ne "gušimo" Partizan, već obnavljamo bazene\nSavić: Ne „gušimo“ Partizan, već obnavljamo bazene\nTanjug 7. decembra 2018. 19:19\nBEOGRAD – Opština i Ustanova sportski centar Voždovac nijednog momenta nisu imali nameru da Vaterpolo klub Partizan izbace sa bezena na Banjici, poručio je danas predsednik opštine Aleksandar Savić.\nOn je na konferenciji za medije organizovanoj povodom prikaza stvarnog stanja bazena na Banjici istakao da je namera opštine da Centar vrati građanima Voždovca koji su ulagali u njega.\n„Kao što podržavamo i pomažemo druge sportske klubove, tako želimo da podržimo i VK Partizan – jedan od najtrofejnijih klubova u Srbiji i Evropi“, dodao je Savić.\nKako je istakao, iako je opština rukovodstvu kluba na sastanku 2016. godine, ponudila da finansira sve željene termine za treninge igrača, termine svih utakmica, kao i školu vaterpola za decu, do danas nije stigao odgovor.\n„Rukovodstvo Partizana nije želelo dogovor i pomoć koju im je ponudila opština Voždovac, već na sve načine pokušava da opstruira rad USC Voždovac na Banjici, tako što isključuje struju zakupcima, ne dozvoljavaju sprovođenje besplatnih sportskih aktivnosti za đake, koji su deo programa Grada, a poslednji u nizu takvih pokušaja je i današnje nelegalno rušenje ispred lokala dva najveća zakupca opštine Voždovac, čime im je onemogućen rad“, navodi Savić.\nOn je upitao: „I sad recite vi meni, ko nad kim tu vrši nasilje, kako to kaže gospodin Aleksandar Šoštar?“\n„To pokazuje da novac nije išao tamo gde treba. Zato ćemo dati sve od sebe da uložimo sredstva u bazene i napravimo najbolje uslove, kako bi naši vaterpolisti osvajali još zlatnih medalja. Da omogućimo da, ne samo 350 dece koja treniraju vaterpolo, već i ostalih 20.000 voždovačke dece mogu da se kupaju u toplim bazenima na Banjici“, dodao je Savić.


Postavljen stacionirani radar u Orahovcu kod Zvornika – Radio Feral\nNa području Policijske uprave Zvornik danas je počelo postavljanje stacionarnih radara, fiksnih kamera za mjerenje brzine kretanja vozila. Prvi radar je postavljen na području Zvornika, odnosno u Orahovcu.\n– Prije nekoliko mjeseci je potvrđeno da se na području koje operativno pokriva PU Zvornik postavlja osam stacionarnih radara. Tokom navedenog perioda, intezivno je rađeno na pripremi prateće dokumentacije, kao i na ispunjavanju materijalno tehničkih uslova. Kao što je već i pominjano, riječ je o tri lokacije na području Zvornika – Oraovac, Branjevo i Drinjača, potom tri lokacije na području opštine Bratunac – ulica Gavrila Principa, ulica Drinska i naselje Moštanice, te po jedna u mjestu Potočari, opština Srebrenica i u Vlasenici. Nakon postavljanja stubova, uslijediće instaliranje neophodne tehničke opreme i povezivanje sistema – saopštila za infobirač Danijela Madžarević, portparol PU Zvornik.\n← Od sutra pojačane kontrola obveznika koji su vršili promet u BiH koristeći usluge „brzih pošta“\nFBiH: Zbog neplaćanja poreza milionski dugovi\n20/08/2012 Mirza Musanovic\t0


KONTRASTI EKONOMSKE STVARNOSTI – od indeksa siromaštva do luksuznih stanova - Biznis.rs - Vodeći poslovni portal\nAnalizaSrbijaU fokusuVesti 16.10.20. 12:53 Zoran Pavić 0\nPažnju ekonomske ali i šire javnosti proteklih dana privukla su dva interesantna statistička podatka, sa dva kraja naše ekonomske stvarnosti.Sa jedne strane, prema zvaničnim...\nPažnju ekonomske ali i šire javnosti proteklih dana privukla su dva interesantna statistička podatka, sa dva kraja naše ekonomske stvarnosti.\nSa jedne strane, prema zvaničnim statističkim podacima, u prošloj godini stopa rizika od siromaštva u Srbiji iznosila je 23,2 odsto. U odnosu na 2018. godinu niža je za 1,1 procentni poen. Stopa rizika od siromaštva ili socijalne isključenosti iznosila je 31,7odsto, i u odnosu na 2018. godinu niža je za 2,6 procentnih poena.\nInače, stopa rizika od siromaštva predstavlja procenat osoba čiji je raspoloživi ekvivalentni prihod ispod praga rizika od siromaštva. U Srbiji je u 2019. godine taj prag iznosio 19.381 dinara mesečno za jednočlano domaćinstvo. Stopa rizika od siromaštva ne pokazuje koliko osoba je stvarno siromašno, već procenat lica koji imaju ekvivalentni raspoloživi prihod niži od praga rizika od siromaštva.\nStatistika pokazuje da se stopa rizika od siromaštva smanjuje, čemu su sigurno doprineli i rast penzija i plata u protekloj godini, koji je nastavljen i u ovoj, uprkos korona krizi. Ekonomista Ivan NIkolić ukazuje da je prema analizi Međunarodne organizacije rada, podela 100 evra svim građanima doprinelo smanjenju siromaštva.\nSa druge strane, prema Izveštaju o tržištu nepokretnosti Republičkog geodetskog zavoda (RGZ), najskuplji stan u Srbiji tokom trećeg kvartala ove godine prodat je po ceni kvadrata od 9.013 evra. Za tu nekretninu u “Beogradu na vodi”, koja je i najskuplje plaćena u ovom periodu, izdvojeno je 883,8 hiljada evra. Isto tako, među stanovima u staroj gradnji najviše je izdvojeno za kvadratni metar stana na Vračaru, čak 4,3 hiljade evra, dok je najskuplji stan po ceni od 1,4 miliona evra prodat na beogradskoj opštini Stari grad.\nBeograd, kao i uvek, prednjači u cenama nekretnina u odnosu na ostatak Srbije, pa je u glavnom gradu i najskuplje prodata kuća u Brzakovoj ulici na Savskom vencu, koja je koštala 1,15 miliona evra. Najskuplji kvadrat poslovnog prostora prodat je na Kopaoniku, po ceni od 7.168 evra, dok je najskuplji poslovni prostor prodat u Južnom bulevaru na Vračaru i to za više od milion evra.\nEkonomista Ivan Nikolić ističe da su ti luksuzni stanovi samo mali deo prometa nekretnina, i da podižu prosečnu cenu kvadrata stana. Sa druge strane, kako naglašava, u Srbiji je uvek bilo kupaca za luksuzne stanove, čak i u najteža vremena.\nNikolić smatra da se u Srbiji još uvek nedovoljno ulaže u stanogradnju, posebno kada se pogledaju ulaganja u infrastrukturu i izgradnju komercijalnog poslovnog prostora. On ističe da je to prostor ne samo za razvoj stanogradnje u Srbiji, već i građevinarstva u celini, kao i povećanja njegovog učešća u bruto društvenom proizvodu.\nInače, prema podacima Narodne banke Srbije oko 450 građana Srbije u banci ima depozite veće od pola miliona evra, i taj broj se iz godine u godinu povećava, dok prema podacima iz prethodnih godina, godišnje oko 20-ak hiljada građana Srbije plati godišnji porez na dohodak.\nIzmeđu jedne i druge krajnosti na ekonomskom spektru, nalazi se prosečna plata, koja je u avgustu, u neto iznosu bila 54.115 dinara, a sa porezima i doprinosima (bruto) 74.768 dinara.\nPrema zvaničnim statističkim podacima, rast bruto zarada u periodu januar–avgust 2019. godine, u odnosu na isti period prošle godine, iznosio je 9,7 odsto nominalno, odnosno 7,4 odsto realno. Istovremeno, neto zarade su porasle za 9,9 odsto nominalno i za 7,6 odsto realno. U poređenju sa avgustom prošle godine, prosečna bruto zarada u istom mesecu ove godine nominalno je veća za 8,6 odsto, a realno za 7,2 odsto, dok je prosečna neto zarada nominalno veća za 8,7 odsto, odnosno za 7,3 odsto realno.\nPolako rastemo, iz godine u godinu.\nKORPORATIVNE OBVEZNICE IZMEĐU MITA I STVARNOSTI… Kada je proletos ministar finansija Siniša Mali najavio emitovanje korporativnih…\nPREDSTAVLJEN NOVI ROLLS ROYCE Prodaja luksuznih… Globalna potražnja za luksuznim vozilima oporavlja uprkos pandemiji, saopštila je…\nSWAROVSKI PLANIRA OTPUŠTANJE 1.000 RADNIKA Korona se… Tržište luksuznih proizvoda naročito je pogođeno krizom koju je izazvala…\nBOGATSTVO11 EKONOMIJA129 SIROMAŠTVO21 SRBIJA1550 STATISTIČKI PODACI14 U FOKUSU226


Skup o pregovaračkom poglavlju 10 – informaciono društvo i mediji Skup o pregovaračkom poglavlju 10 – informaciono društvo i mediji – Personal magazin\nDržavni sekretar Ministarstva spoljne i unutrašnje trgovine i telekomunikacija Stefan Lazarević, učestvovao je u sredu 05. februara na skupu „Uvod u proces pregovora o pristupanju Evropskoj uniji i uloga civilnog…\nDržavni sekretar Ministarstva spoljne i unutrašnje trgovine i telekomunikacija Stefan Lazarević, učestvovao je u sredu 05. februara na skupu „Uvod u proces pregovora o pristupanju Evropskoj uniji i uloga civilnog društva – pregovaračko poglavlje 10 (Informaciono društvo i mediji)“.Skup se održao u Palati Srbija, sala “Beograd” sa početkom u 11 časova i bio je namenjen predstavnicima organizacija civilnog društva koje se bave temama iz oblasti pregovaračkog poglavlja 10 u procesu pregovora o pristupanju Evropskoj uniji, a za čije sprovođenje je nadležna institucija Ministarstvo unutrašnje i spoljne trgovine i telekomunikacija.\nDržavni sekretar Ministarstva spoljne i unutrašnje trgovine i telekomunikacija Stefan Lazarević učestvovao je na skupu „Uvod u proces pregovora o pristupanju EU i uloga civilnog društva – Pregovaračko poglavlje 10 (Informaciono društvo i mediji)“. Skup je bio namenjen predstavnicima organizacija civilnog društva koje se bave temama iz oblasti ovog pregovaračkog poglavlja (PG10) u procesu pregovora o pristupanju Evropskoj uniji.\nKao predsednik Pregovaračke grupe za PG10, Lazarević je istakao da pregovarački proces iz oblasti ovog poglavlja treba shvatiti kao razvojnu šansu, šansu za modernizaciju ekonomije naše države, ali i društva u celini, kako u slučaju PG10 pregovarački proces nije samo pitanje usklađivanja regulative, već i bitno pitanje daljeg razvoja širokopojasnog pristupa internetu (broadband), e-uprave (eGovernment) i e-zdravstva (eHealth).\nOn je takođe naglasio da je u skladu sa svojom ulogom u ovom delu pregovaračkog procesa, Ministarstvo spoljne i unutrašnje trgovine i telekomunikacija najglasniji zagovornik elektronskih javnih rasprava i dodao da se opcija eJavne rasprave nalazi na portalu eUprava.\nPredstavnici organizacija civilnog društva na skupu su izneli svoje viđenje mogućih modela učešća OCD-a u procesu pregovora u okviru PG10.\nSkup o pregovaračkom poglavlju 10 – informaciono društvo i mediji was last modified: February 6th, 2014 by Redakcija\nInformaciono društvomedijiStefan Lazarević\nNajveći IT uspesi u 2013. godini


LIGA EVROPE: Ovo su kvote o kojima se priča\nPostavio: eTrebinje Četvrtak, 11.04.2019. Četvrtak, 11.04.2019. 0\nPoslije prvih mečeva u četvrtfinalu Lige šampiona, vrijeme je da se provjeri na kakvom nivou je i fudbal u istoj fazi takmičenja u Ligi Evrope.\nKao i do sada,Meridian je pripremio sjajnu ponudu za ove parove, koja se ne propušta.\nSlavija Prag – Čelzi\nSlavija je “neprijatno” iznenadila Sevilju u osmini finala i nadigrala ih u produžecima, a “plavci” ne bi trebalo da imaju veći problem poslije odlične partije u Premijer ligi protiv Vest Hema, s tim da čitave sezone igraju po sistemu toplo-hladno.\nNajatraktivniji par četvrtfinala Lige Evrope bi trebao donijeti sjajan fudbal, ali i veliku neizvjesnost. Arsenal vodi veliku borbu i u prvenstvu, gdje su nakon niza pobjeda, prošlog vikenda izgubili. Napoli se može mnogo više posvetiti upravo Ligi Evrope, jer u prvenstvu drže drugo mjesto i za sada nisu ozbiljnije ugroženi, iako igraju slabije u posljednje vrijeme. Arsenal i Napoli u Evropskim takmičenjima su se sastajali u Ligi Šampion 2013. godine i tada su oba tima na domaćem terenu slavili sa po 2:0.\nViljareal – Valensija\nLiga Evrope je način na koji mogu da se domognu Lige šampiona, a slično razmišljaju i preostala dva španska kluba – Viljareal i Valensija. Nećemo pogriješiti ako kažemo da je “žutoj podmornici” primarna Primera pošto se bore za opstanak, dok je Valensija zbog lošeg “ulaska” u sezonu sada u situaciji da joj “visi” učešće u najjačem evropskom takmičenju, što mogu da isprave protiv Viljareala.\nBenfika – Ajntraht Frankfurt\nMogao bi ovaj četvrtfinalni duel Evropske lige biti veoma zanimljiv. Teško je reći ko je favorit, jer Benfica ipak ima veće evropsko iskustvo, dok je Ajntraht ove sezone pokazao više.\nI trenutno je tim iz Frankfurta u boljoj formi, s obzirom da već dugo nisu izgubili utakmicu. Benfica ipak oscilira i imali su problema u prethodne dvije runde nokaut faze Evropske lige. Biće ovo prvi međusobni duel Benfice i Eintrachta u evropskim takmičenjima.


Privrednici ocenili rad Vlade. Ljajić medju najboljima, Ugljanin statistička greška! - Sandžak Haber - Sandžačke Internet Novine\nNaslovna Vijesti Privrednici ocenili rad Vlade. Ljajić medju najboljima, Ugljanin statistička greška!\nPrivrednici ocenili rad Vlade. Ljajić medju najboljima, Ugljanin statistička greška!\nBeograd — Domaći privrednici su ocenili da je Vlada Sebije u prvom kvartalu ove godine radila lošije nego u poslednjem kvartalu 2012. godine. Aleksandar Vučić i Rasim Ljajić najbolje ocenjeni dok je Sulejman Ugljanin statistička greška tj najgore ocenjeni ministar.\nVučić: Opet Suljo najgori, šta da radim Rasime?\nA bolje ocene su dobili samo potpredsednik Vlade Srbije Aleksandar Vučić 4.3 i ministar finansija Mlađan Dinkić 3, saopštila je Nacionalna alijansa za lokalni ekonomski razvoj (NALED).\nIstraživanje stavova privrednika za potrebe Nacionalne alijanse za lokalni ekonomski razvoj (NALED) uradio je Ipsos stratedžik marketing.\nIsti učinak kao u poslednjem kvartalu prošle godine imali su ministar trgovine Rasim Ljajić (3,7), ministarka energetike Zorana Mihajlović (3,5) i ministar gradjevinarstva Velimir Ilić koji je zadržao ocenu 2,6.\nKako se navodi, nižu ocenu, koja je smanjena sa 3,7 na 3,5 dobio je premijer Ivica Dačić.\nMinistar saobraćaja Milutin Mrkonjić sa ocenom 2,3 (prethodno 2,6) izdvojio se na vrhu kao najlošije ocenjeni član dela Vlade koji svojim radom utiče na poslovni ambijent.\nMinistru rada Jovanu Krkobabiću privreda je smanjila ocenu sa 2,9 na 2,8, kao i ministarki zdravlja Slavici DJukić-Dejanović sa 3,3 na tri.\nPotpredsednik Aleksandar Vučić popravio je rezultat sa 3,9 na 4,3, dok je ministar finansija i privrede Mladjan Dinkić napredovao sa 2,9 na tri.\nKada je reč o ostalim funkcionerima, guvernerku Jorgovanku Tabaković privrednici su bolje ocenili (3,8 u odnosu na 3,6) dok je gradonačelnik Beograda Dragan DJilas zabeležio najveći pad ocene (sa 3,4 na 2,8).\nNALED je aopštio da su od ovog kvartala u ocenjivanje uključena još četiri ministra. Ministarka regionalnog razvoja Verica Kalanović je dobila ocenu 3,1,\nministar prosvete Žarko Obradović 2,7, a ministri poljoprivrede i prirodnih resursa Goran Knežević i Milan Bačević 2,6.\nIstraživanje je sprovedeno marta, anketiranjem 251 preduzeća, a NALED ga sprovodi u okviru projekta Regulatorni indeks Srbije koji predstavlja prvi instrument za merenje učinka Vlade u jednoj kalendarskoj godini na pripremi i primeni propisa koji utiču na poslovnu klimu.\nPrethodni tekstJusufspahić: Podrška Vladi Srbije\nSledeći tekstCrna Gora // DIK: Vujanović pobjednik izbora


RTV BUGOJNO - Udruženje žena "Burma" Bugojno: Izložba ručnih radova\nUdruženje žena "Burma" Bugojno: Izložba ručnih radova\tIstaknuto\nProjekat „Čari tradicije“ realizovala je neformalna grupa mladih iz Bugojna, s ciljem prenošenja bosanskohercegovačke tradicije na mlade generacije. Ovo je prilika da oživimo našu tradiciju, jer na jednom mjestu imamo veliki broj različitih ručnih radova, istakla je Rafija Gazić, predsjednica Udruženja žena „Burma.“\nPrema njenim riječima, osim očuvanja tradicije, želja im je potaknuti mlade, a posebno žene, da se posvete i nauče tehnike izrade tradicionalnih predmeta i tako ispune svoje slobodno vrijeme.\nTokom kreativnih radionica, učesnici su imali priliku savladati tehnike i usvojiti vještine izrade rukotorina, unikatnih predmeta, dekoracija, čestitki, ukrasa, nakita, likovnih radova, narodnih nošnji i odjevnih predmeta te se baviti i oblikovanjem i izradom predmeta od kartona i drugih materijala.\nProjekat je finansirala Općina Bugojno, Fondacija Mozaik i Udruženje žena „Burma“ Bugojno.\nViše iz kategorije: « Biciklistički maraton Bihać-Srebrenica prošao kroz Bugojno\tSve spremno za početak 47. Teatarskog festivala Fedra »


Vučić: Drastično uvećanje testiranja, ko prekrši samoizolaciju najmanje 3 godine zatvora – Slobodne novine\nVučić: Drastično uvećanje testiranja, ko prekrši samoizolaciju najmanje 3 godine zatvora\nBeogradski glas (Beta) – Predsednik Srbije Aleksandar Vučić najavio je da će u narednih 48 sati početi “drastično uvećanje” testiranja gradjana na korona virus.\nVučić je na konferenciji za medije u Vladi Srbije kazao da je to odlučeno nakon sastanka sa medicinskim stručnjacima iz Kine koji su, kako je naveo, na taj način za 29 dana rešili širenje tog virusa u gradu u Kini koji je veličine Srbije.\nKazao je da bi mogli biti smešteni u Beogradu na Sajmu ili u Studentskom gradu, dok će u Novom Sadu verovatno to biti sala “Čair” ili “Spens”.\nVučić je rekao da će teži bolesnici biti lečeni uz pomoć kliničkih respiratora u bolnicama u Beogardu, Novom Sadu i Nišu.\nOn je naglasio da “neće postojati mogućnost” napuštanja samoizolacije i da će policija kontrolisati ljude u samoizolaciji, a ko je prekrši, sledi mu tri do 12 godina zatvora.\nDodao je i da je broj zaraženih korona virusom u Srbiji iz dana u dan veći.\nNapašćemo virus, dovoljno da 21 ili 28 dana sedimo u kući i kraj\nPredsednik Srbije Aleksandar Vučić izjavio je večeras da će za suzbijanje epidemije korona virusa biti dovoljno da gradjani 21 ili 28 dana sede kod kuće, ali i upozorio da u slučaju da stanovništvo ne bude disciplinovano, “nikada neće biti kraj”.\nOn je posle sastanka s medicinskim ekspertima iz Kine najavio “neuporedivo” agresivniji napad na sam virus.\n“Do sada smo se branili, a sada je vreme da mi napadnemo virus koji nema šanse da se proširi ako nema kontakata” medju ljudima, kazao je Vučić.\nNavodeći da neće biti produžavanja policijskog časa, kazao je da će se o eventualnim daljim merama odlučivati pošto bude preduzet agresivniji pristup u napadu na sam virus.\nPredsednik Srbije je dodao da će u narednih 10 do 15 dana Srbija imati gotovo tri puta više slobodnih respiratora nego pre početka epidemije, a potom će, kako je rekao, ona biti medju prvih 20 zemalja po broju respiratora proporcionalno broju stanovnika.\n“Kinezi su nam dali značajnu količinu respiratora, deo smo kupili. Imaćemo dodatnu veliku podršku Kine u nabavci testova i svih drugih stvari o kojima smo pričali, a sledeće nedelje imaćemo bar 20 miliona hirurških maski koje proizvodimo u Srbiji”, kazao je Vučić.\nNećemo smanjivati penzije, martovsku isplaćujemo odjednom sa dodatkom od 4.000 dinara\nDržava će pomoći kompanije koje ne budu otpustile radnike\nOznakeAleksandar Vučić korona virus koronavirus Naslovna-centar Naslovna-traka\nSrbija među prvima u svetu gde će se testirati kineska vakcina protiv koronavirusa


Rakar:Vreme za raspravu o smenama u vrhu vlasti\nTanjug 22. septembra 2020. 15:01\nZAGREB – Prozivke i optužbe koje su razmenili predsednik i premijer Hrvatske, u vezi sa korupcijskom „aferom“ Janaf, komentarisao je komunikacijski stručnjak Marko Rakar, ocenivši da je predsednik Zoran Milanović samo jasno nabrojao činjenice i da je vreme za raspraavu o smenama u samom vrhu vlasti.\nMilanović je ranije rekao da su premijer Andrej Plenković i ministar policije Davor Božinović morali znati sve u vezi sa istragom o korupciji u državnom preduzeću Janaf.\nZbog sumnje u umešanost u korupcijsku aferu vezanu za tu firmu, prošle sedmice u Hrvatskoj je uhapšeno 11 osoba među kojima su i dvojica gradonačelnika, jedan iz HDZ-a i jedan iz SDP-a.\n„Ja to ne bih nazvao optužbama, već je predsednik jednostavno vrlo jasno nabrojao činjenice. Činjenica je da je ministar policije znao ili morao znati šta se događalo u toj istrazi, isto kao što je o tome morao da obavesti premijera. Postavlja se pitanje kako je moguće da je – ako se sve znalo, a znalo se – Kovačević ponovno izabran na čelnu funkciju u Janafu“, upitao je Rakar gostujući na zagrebačkj N1 tv.\nPrema njegovim rečim,a u tom slučaju ima, kako kaže, „ceo niz pitanja“.\n„Mislim da se slaže jedan solidni mozaik ljudi ko su bili slabe karike sistema u tom času, a neke od njih su slabe karike i danas“, rekao je.\nČim se, ističe, istraga previše približi Markovom trgu, ođednom institucije počnu da funkcionišu.\nRakar smatra da „aferu Vetroelektrane“ i „aferu Janaf“ povezuje zajednička nit.\n„Mislim da je ono što je zajedničko i aferi Vetroelektrane, i sada sa ovom, je da je priča pukla ili je došla do pucanja i ođednom se vrlo odrešito krenula da rešava u trenutku kada su se te afere previše približile vladi“, rekao je Rakar.\nPrema njegovim rečima, borba protiv korupcije će početi kada Hrvatska zaista dobije nezavisne ljude koji sprovode istrage.\n„Nažalost, mi imamo izuzetno slabu istoriju borbe protiv korupcije. Ove deklaracije koje dobijamo ne treba shvatiti previše ozbiljno ili uverljivo“, rekao je Rakar i ističe da „borba protiv korupcije počinje tako da sami niste korumpirani, što je u našim vladama dosad bilo jako teško“.\nVreme je, smatra, da se počne sa raspravom o vrlo konkretim smenama u samom vrhu vlasti.\n„I naš premijer i ministri su majstori u tome da minimaliziraju ili ignorišu ono što su izgovarali mesecima ili sedmicama pre, tako da će najverovatnije i ovo biti ovlaš skinuto s dnevnog reda. Ali videtćemo koje će informacije još isplivati na videlo“, rekao je Rakar.\nI Bugarska, uz Kosovo i Severnu Makedoniju, potpisala sporazum sa SAD o…


Borelj: Potrebno dugoročno rešenje krize u Ukrajini, Rusija za to nije spremna - Sputnjik Srbija\n18:32 06.05.2021 Preuzmite kraći link\n„Nedavno je u regionu bilo primećeno nagomilavanje ruskih snaga u blizini granica sa Ukrajinom i na ilegalno anektiranom Krimu. Razgovarali smo o napetosti koja je nastala zbog ovih dejstava. Potrebno je postići političko rešenje, ali se trenutno stiče utisak da Rusija verovatno nije spremna za takvo rešenje“, rekao je Borelj.\nZbog situacije u Ukrajini i oko Krima, koji je ušao u sastav Rusije nakon referenduma o poluostrvu 2014. godine, pogoršali su se odnosi Rusije i zapadnih zemalja. Optužujući Rusiju za mešanje, Zapad joj je uveo sankcije. Moskva je uvela recipročne mere, pokrenula politiku zamene uvoza i više puta izjavljivala da je kontraproduktivno razgovarati sa njom na jeziku sankcija. Rusija je više puta isticala da nije strana u sukobu u Ukrajini ni predmet Minskih sporazuma.\nZapadne države u poslednje vreme izražavaju zabrinutost zbog navodnog intenziviranja „agresivnih dejstava“ Rusije u Ukrajini. Vašington je izjavio da postoji eskalacija „ruske agresije“ i premeštanje ruskih trupa na Krimu i na istočnoj granici Ukrajine. Portparol ruskog predsednika Dmitrij Peskov ranije je izjavio da Rusija premešta trupe unutar svoje teritorije i po svom nahođenju. Prema njegovim rečima, to nikoga ne ugrožava i ne treba nikoga da brine.\nMinistri G7: Želimo stabilne odnose sa Rusijom\nRusija, Ukrajina, Žozep Borelj


Kontaminirana voda iz uništene nuklearne elektrane u Fukušimi sadrži radioaktivne supstance koje mogu da oštete DNK ljudi, navodi se u izvještaju Greenpeace objavljenom nakon što su japanski mediji prenijeli da vlada namjerava da filtriranu radioaktivnu vodu ispusti u okean.\nGreenpeace navodi da kontaminirana voda sadrži visok nivo karbona-14, radiokativne supstance koja može da ošteti ljudsku DNK.\nOrganizacija je japansku vladu optužila da sugeriše da je voda “filtrirana” i da “sadrži samo tritijum”.\nVlada Japana još nije komentarisala izvještaje Greenpeacea.\nJapanski mediji su prošle sedmice prenijeli vijest da je vlada odlučila da počne sa ispuštanjem vode u okean od 2022. godine. Mediji navode da vlada najprije planira da razblaži vodu unutar elektrane, u okviru procesa koji bi mogao da traje nekoliko decenija.\nMnogi naučnici vjeruju da je rizik od ovog poteza nizak. Oni smatraju da će se kontaminirana voda još više razblažiti u ogromnom prostranstvu Pacifika i da tritijum predstavlja mali rizik po zdravlje ljudi i životinja.\nVlada Japana još nije saopštila svoju odluku o ovom pitanju, a pretpostavlja se da bi to mogla da učini do kraja mjeseca, prenosi Tanjug.\nBrutalno ubistvo u Beču: Drvenim štapom ubio suprugu pa hladno ušetao u policijsku stanicu\nKina odbila međunarodnu istragu o tome kako je nastao koronavirus. Znate li zašto?


10/11/2011 – CHRIS Network\nMREŽA CHRIS U OČUVANJU OSNOVNIH LJUDSKIH PRAVA OSOBA KOJE ŽIVE SA INVALIDITETOM\nNewsletterBy CHRIS 10/11/2011\nMreža Odbora za ljudska prava u Srbiji (CHRIS) nastavlja sa aktivnostima u očuvanju osnovnih ljudskih prava osoba sa invaliditetom u 2011. godini. Uspešni pilot projekat Odbora za ljudska prava u Nišu koji je ostvaren u 2010. i 2011. godini, „Uklonimo barijere – Jednakost za sve“, grana se dalje u četiri gradova gde članice Mreže sprovode…\nOsim naše svesti, osećaja za moral ili empatiju, nas – društvo – obavezuju zakoni da obezbedimo da ljudi koji žive sa invaliditetom imaju pristup i uživaju iste koristi u svim zgradama i objektima, sve usluge, programe i zapošljenje kao i svako drugi. U Srbiji postoji zakon o zabrani diskriminacije kojim se utvrđuje sledeće: „Svako ima…\nPokazujući upornost pri rešavanju ovog složenog pitanja, Mreža CHRIS je razvila strategiju da bi uključila sve zainteresovane strane na sistematičan način i da bi proizvela činjenice i brojke kao čvrstu osnovu za postizanje kvalitetnih rezultata u datom periodu na teritoriji u kojoj sprovodi svoje aktivnosti. Tako su ključne javne ustanove u Nišu, Negotinu, Novom Sadu,…\nVeoma je mali broj ustanova koje su ispunile većinu kriterijuma i odredbi Pravilnika ali ni one nisu apsolutno prilagođene za korišćenje od strane osoba sa invaliditetom. Samo iz nekih odgovora se može zaključiti da su ustanove upoznate sa odredbama Pravilnika o uslovima za planiranje i projektovanje objekata u vezi sa nesmetanim kretanjem dece, starih, hendikepiranih…\n10. decembar – Međunarodni dan zaštite ljudskih prava\nAktivnostiBy Marija Mirkovic 10/11/2011\nOdbor za ljudska prava Niš je, povodom obeležavanja 10. decembra, Međunarodnog dana zaštite ljudskih prava, organizovao konferenciju za medije grada Niša. Konferencija je održana u subotu, 10. decembra, sa početkom u 12h. Prisutnim novinarima se najpre obratila Jelena Petrović iz Odbora za ljudska prava Niš, koja je podsetila prisutne o procesu javnog zastupanja započetom u…


Košarkaši Srbije okupili su se u četvrtak pred početak priprema za Mundobasket, a jedno od pitanja za selektora ticalo se "otpisanih košarkaša".\nJavnost zanima razlog zbog kojih su Nikola Kalinić i Nemanja Nedović otpali sa spiska, delić je oktrio Sale Đorđević.\nSelektor nacionalnog tima poručio je da se čuo sa košarkašem Fenerbahčea, kao i da je nakon razgovora Nikola Kalinić reagovao zrelo, te nije bilo "zle krvi".\n- Svi igrači znaju zašto ih nema, ali dozvolite da to ostane između nas. Razgovarao sam sa Kalinićem u ponedeljak i on je reagovao vrlo zrelo i pozitivno. Razumeo je i shvatio priču zašto ga sada nema, rekao je za Sportski žurnal Aleksandar Đorđević.\nNedović je sa reprezentacijom Srbije osvojio srebrnu medalju na Olimpijskim igrama 2016. godine u Riju, dok je Kalinić sem te medalje osvojio i srebro na Svetskom prvenstvu u Španiji, kao i srebro na Mediteranskim igrama i brzonu na Univerzijadi 2013. godine.


Crna Gora: ODIHR otvorio posmatračku misiju\nKancelarija OEBS-a za demokratske institucije i ljudska prava (ODIHR) otvorila je, nakon poziva nacionalnih vlasti, posmatračku misiju za parlamentarne izbore u Crnoj Gori 30. avgusta.\nMisiju vodi Tamas Meszerics, a sastoji se od osnovnog tima od 11 stručnjaka sa sedištem u Podgorici i 10 dugoročnih posmatrača, koji će biti raspoređeni u celoj zemlji od 11. avgusta.\n“Misija će proceniti parlamentarne izbore u smislu njihove usklađenosti sa obavezama OEBS-a i drugim međunarodnim obavezama i standardima za demokratske izbore, kao i sa nacionalnim zakonskim rešenjima. Posmatrači će pažljivo nadgledati rad izborne administracije i relevantnih državnih organa, aktivnosti kampanje, izbore – povezana zakonska rešenja i njihovu primenu, kao i rešavanje sporova vezanih za izbore. Oni će takođe oceniti sprovođenje prethodnih predizbornih preporuka ODIHR-a”, rečeno je iz OEBSa u saopštenju za štampu.\nTokom rada, misija će se susresti sa predstavnicima državnih organa i političkih partija, sa kandidatima, kao i sa predstavnicima civilnog društva, medija i međunarodne zajednice.\nU saopštenju za štampu naglašeno je da, zbog vanredne situacije izazvane pandemijom COVID-19 i povezanim ograničenjima putovanja, ODIHR nije u mogućnosti da angažuje kratkotrajne posmatrače uoči izbora 30. avgusta kako je prvobitno planirano. “Format posmatračke aktivnosti je, dakle, prilagođen ograničenoj misiji za posmatranje izbora (LEOM), koja će uključivati dugoročne posmatrače sa sedištem u zemlji. Dok će članovi misije posećivati ograničeni broj biračkih mesta na dan izbora, neće biti sistematskog posmatranja glasanja, brojanja ili tabeliranja rezultata”.\nBiće objavljen privremeni izveštaj kojim će se javnost i mediji obaveštavati o toku opservacije. Dan nakon izbora preliminarni nalazi i zaključci ODIHR-a biće predstavljeni na konferenciji za novinare. ODIHR će izdati završni izveštaj o posmatranju otprilike osam sedmica nakon završetka izbornog procesa.\nODIHR LEOM i Misija OSCE-a u Crnoj Gori deluju odvojeno u okviru svojih posebnih mandata.


"Železničar" promovisao sportskog direktora - Radio televizija Pančevo\n5. decembra 2019. 5. decembra 2019. 0348\nFudbalski klub „Železničar“ promovisao je novog sportskog direktora, Sašu Radulovića, koji je do nedavno ovu funkciju veoma uspešno obavljao u prvoligašu „Žarkovu“. Promovisano je i prvo pojačanje „dizelke“ čiji dres će ubuduće nositi napadač Miloš Savanović.\nNajuspešnija polusezona u istoriji kluba, prvo mesto u Srpskoj ligi „Vojvodine“ i jesenja titula potvrdila je ambiciju Fudbalskog kluba „Železničar“, što je plasman u Prvu ligu Srbije.\nIgrači i stručni štab, na čelu sa Dušanom Jevrićem zasluženo imaju osam bodova prednosti u odnosu na drugoplasiranu ekipu, a uprava kluba već naporno radi na ostvarivanju cilja. Prvi korak ka nastavku uspešne sezone je dovođenje sportskog direktora Saše Radulovića, koji je promovisan u prostorijama kluba.\nU klub sa Mise stiglo je i prvo pojačanje. „Dizelka“ će u napadu od sada moći da računa na Miloša Savanovića, koji je u Pančevo stigao iz zrenjaninskog „Radničkog“.\nU prvom delu sezone „Železničar“ je ostvario 13 pobeda, uz dve nerešene utakmice i bez poraza, zauzima prvo mesto na tabeli sa 41 bodom, osam više od drugoplasirane „Bačke“. Drugi deo sezone počeće u martu, do tada će se pančevačka „dizelka“ „zahuktavati“ za ostvarenje zacrtanog cilja i plasmana u Prvu ligu Srbije.


RTCG - Radio Televizija Crne Gore - Nacionalni javni servis :: Ekonomija :: Novac će usmjeriti i na rješavanje nelikvidnosti\nVUKČEVIĆ NAJAVIO 10. 07. 2018. 07:52 >> 07:39 0\nNovac će usmjeriti i na rješavanje nelikvidnosti\nKrediti iz kreditnog aranžmana Evropske investicione banke, osim na podsticaj preduzetništva, razvoj malog i srednjeg biznisa, biće namijenjen rješavanju problema nelikvidnosti, saopštio je direktor Investiciono-razvojnog fonda, Zoran Vukčević.\nOn je Nacionalnom javnom servisu saopštio da u IRF-u žele da podstaknu rješavanje problema nelikvidnosti različite aranžmane.\n“I na taj način omogućimo malim proizvođačima da mogu da dobiju svoja sredstva u roku od sedam dana, a ne kako je to uobičajeno u roku od 60, 90, nerijetko i u roku od 120 dana. Isto tako, krditi će biti namijenjeni i za one projekte koji spadaju u kategoriju velikih projekata, koji otvaraju veći broj radnih mjesta i koji mogu biti u prilici da kroz realizaciju tih projekata...onih projekata koji počinju od nule, sa ledine, da stvorimo mogućnosti da valorizujemo sve one prioritetne projekte koje CG u ovom trenutku može da radi i da realizujemo sve one komparativne prednosti kojim CG eapsolaže“, rekao je Vukčević.\nOn je da je IRF do prije neku godinu godišnje plasirao po 12, 15, 20 miliona eura, a da je već prošle godine postignut iznos od preko 175 miliona eura.\n“I naš je plan da ove godine plasiramo ne manje od 200 miliona eura, što predstavlja zaista značajan iskorak i to će biti prije svega podrška razvoju preduzetništva i ukupnom ekonomskom razvoju CG, što je naš prioritet“, kazao je on.\nIRF za deset mjeseci plasirao 170 miliona eura


MADERO TERAPIJA 45MIN - Sky Wellness\nMADERO TERAPIJA 45MIN\nMaderoterapija je holistička anticelulit masaža koja potiče iz Kolumbije. Tretman traje 45 minuta I zasniva se na korišćenju anatomski izrađenih elemenata od drveta koji su različitih oblika i dimenzija. Drveni elementi su specijalno dizajnirani da uticu na određene delove tela zahvaćene celulitom i lokalizovanim masnim naslagama. Spada u holističke tehnike jer uspešno stimuliše i balansira energiju, smanjuje stres i oslobađa mišiće od bola. Izaberite trajanje tretmana prema potrebama, a bez obzira na trajanje pojedinačnog tretmana preporuka je da se radi ciklus od 10 tretmana za pune rezultate na koži.\nCategory: Spa usluge\tSKU: 430


Fantastični kadrovi ruskih padobranaca: Iznenadili uslovnog protivnika iz helikoptera Mi-8 /video/ - Sputnjik Srbija\n12:23 26 Oktobar 2020\nFantastični kadrovi ruskih padobranaca: Iznenadili uslovnog protivnika iz helikoptera Mi-8 /video/\n12:23 01.10.2020 Preuzmite kraći link\nGardijska tenkovska armija Zapadnog vojnog okruga (ZVO) održala je vežbe u Novgorodskoj oblasti na dan Kopnenih snaga koje obeležavaju 470. godina od formiranja.\nNa poligonu Mulino su tenkovske jedinice, artiljerija i izviđačke jedinice izvele preko dve hiljade vojnih zadataka kako bi uništile uslovnog protivnika.\nTenkovske i motorizovane jedinice, pod okriljem jurišnih helikoptera Mi-24 „Krokodil“, samohodni artiljerijski sistem „Msta-S“, višecevni raketni sistemi „Grad“ i „Uragan“, kao i minobacači, zauzeli su front u naznačenom području i uništili protivnika.\nTokom glavne faze, izviđači izviđači su padobranimam skočili u pozadinu uslovnog protivnika iz helikoptera Mi-8 na padobranskim sistemima D-10.\nUkupno je u vežbama bilo uključeno preko 3,5 hiljada vojnika i oko 700 jedinica naoružanja, vojne i specijalne tehnike. Vežbe se održavaju pod vođstvom general-pukovnika Sergeja Kiselja, komandanta Gardijske tenkovske armije ZVO.\nRuski vojnici se vraćaju kući nakon učešća u vežbama „Slovensko bratstvo 2020“\nRusija, padobranci, vojne vežbe


Laguna - Bukmarker - Dr Nele Karajlić u Pančevu promovisao svoju autobiografiju „Fajront u Sarajevu“ - Knjige o kojima se priča\nDr Nele Karajlić u Pančevu promovisao svoju autobiografiju „Fajront u Sarajevu“\nPromocija autobiografije „Fajront u Sarajevu“ dr Neleta Karajlića u Pančevu je održana u sredu, 9. jula u foajeu Kulturnog centra Pančevo.\nPopularni frontmen nekadašnje grupe Zabranjeno pušenje dr Nele Karajlić ispričao nam je neodoljivu priču o odrastanju, sazrevanju i starenju u jednoj zemlji koja se krvavo raspala, a onda formirala slobodnu teritoriju u našim sećanjima.\nO knjizi su govorili direktor Lagune Dejan Papić, generalni direktor kompanije Novosti Ratko Dmitrović, urednik „Top-liste nadrealista“ Slobodan Terzić, urednik knjige i pisac Vule Žurić i autor dr Nele Karajlić.\nDirektor Lagune Dejan Papić istakao je da ovo nije knjiga o rok muzici nego ispovest jednog svestranog umetnika.\nSuizdavač Ratko Dmitrović na početku promocije je priznao da ima otpor prema autobiografijama, jer smatra da su pune laži i nije bio naklonjen ni Karajlićevom „Fajrontu“, iako su ga saradnici uveravali da je knjiga veoma dobra. „Pošto sam pročitao prvih 60 strana i to na poslu, a to je skoro neizvodljivo, stavio sam potpis na ugovor o suizdavaštvu“, kazao je Dmitrović i dodao da je knjigu nastavio da čita kod kuće i uverio se da je stvarno dobro napisana.\nAutobiografija dr Neleta Karajlića „Fajront u Sarajevu“ izdata je krajem juna i odmah je postala književni hit, sa rekordnom prodajom od 25.000 primeraka za samo dvadesetak dana. Međutim, autor smatra da je mnogo bitnije da knjiga ostane kao svedočanstvo jednog vremena.\n„Da i za pedeset godina zainteresovani za ovaj period saznaju šta je u stvari bilo, kako se lomio jedan sistem i pretvarao u drugi, da bude neko dragoceno štivo. Ta knjiga je jedna vrsta svedoka-saradnika“, rekao je dr Nele Karajlić.\nKnjiga počinje 2011, u trenutku kada autor dobija infarkt, a završava se 1992, kada je napustio rodni grad. Reč je o retrospektivi svega što se dešavalo u prvih trideset godina autorovog života. Prema njegovim rečima, Sarajevo je bilo rezultat ozbiljnog eksperimenta Komunističke partije i Josipa Broza Tita.\n„Eksperiment je prošao katastrofalno. Raspao se uz krv, ali je, s druge strane, dao rezultate koji su bili zaista neočekivani, kao što je, između ostalog, i rok muzika“, dodao je Nele.\n„U Titovoj Jugoslaviji Sarajevo je bilo kolevka muzičkog pravca poznatog kao novi primitivizam, a najveća zvezda tog pokreta bio je dr Nele Karajlić. Čak i da je napisao slikovnicu, zvezda kao što je Karajlić privukao bi pažnju publike i knjiga bi se prodala u velikom tiražu, ali reč je o fenomenalnoj knjizi“, smatra pisac Vule Žurić.\n„Pokriva sve ono što smo oduvek hteli od nekoga da čujemo o svemu onome što nam se desilo u prethodnih dvadeset godina, a nije imao ko da nam kaže. E sad, ispalo je da je Nele taj koji je znao odgovor na pitanja i vrlo pošteno dao sve tačne odgovore, što je najinteresantnije“, rekao je Vule Žurić.\nDr Nele Karajlić promociju u Pančevu začinio je pevajući „Ili bos ili hadžija“ i „Nedelja kad je otišao Hase“. Nakon zvaničnog dela promocije dr Nele fotografisao se sa svojim obožavaocima kojima je prethodno potpisao knjige.


Beta 1. avgusta 2021. 12:35\nPotpredsednik Narodne stranke Miroslav Aleksić izjavio je danas da „režim Aleksandra Vučića“ već deset godina rasteruje ljude iz Srbije, ali da se takvom razaranju bliži kraj, jer su opozicija i gradjani odlučni da promene vlast i ta odlučnost će dati rezultat, saopšteno je iz Narodne stranke.\nAleksić je prilikom obilaska sela Jabukovac kod Negotina, pred lokalne izbore u toj opštini koji se očekuju na jesen, na kojima će Narodna stranka učestvovati, podsetio da u tom selu „ima 800 domova ali je iz njega u inostranstvo otišlo 80 odsto ljudi“.\n„Svi koji su mi prišli danas rekli su da žele da se vrate da žive u Srbiji, ali da je država potpuno uništena i da ih vlast tera da beže iz Srbije, a ne da vraćaju. Gradjani prilaze Narodnoj stranci i njihova podrška, juče u Boru i danas u Negotinu, uverava me da ćemo zajedno uspeti da promenimo vlast“, rekao je Aleksić.\nAleksić je istakao da je cilj Narodne stranke „promena sistema koja bi omogućila ljudima da pristojno žive od svog rada“.\n„Vučić dovodi kompanije koje otvaraju rudnike, raskopavaju Srbiju i ostvaruju ogroman profit, a nama ostavljaju jalovinu i pustoš, truju nam reke i ugrožavaju zdravlje ljudi, pa je normalno da u takvoj situaciji ljudi beže iz Srbije“, dodao je Aleksić.\n„Gradjani Jabukovca su pokazali veliko interesovanje za Narodnu stranku i iskazali želju da vlast što pre bude promenjena. Očekujemo da ćemo na predstojećim lokalnim izborima u Negotinu ostvariti značajan rezultat“, naveo je Stanković Njenjulović.


Getty Images/Andreas Gebert\nOgranièenje se odnosi na sva putovanja graðana treæih zemalja koja nisu od suštinskog znaèaja, a primenjuje se na spoljnim granicama EU obuhvatajuæi i zemlje Šengena koje su van EU (Island, Lihtenštajn, Norveška i Švajcarska).\nIz Komisije poruèuju da je, bez obzira na prvobitne korake država èlanica EU ka popuštanju mera protiv kovida 19, “situacija i dalje krhka kako u Evropi tako i širom sveta”.\n“Ogranièenja koja se odnose na slobodnu kretanja i kontrolu na unutrašnjim granicama moraæe da se postepeno ukinu pre nego što uklonimo ogranièenja na spoljnim granicama i obezbedimo pristup graðanima koji ne dolaze iz EU”, poruèila je komesarka Johanson.\nKomesar za promociju evropskog naèina života Margaritis Šinas dodaje da je smanjena fizièka interakcija izmeðu ljudi i dalje naèin kojim se pokušava zaustaviti širenje koronavirusa.\n“Uprkos napretku u mnogim evropskim zemljama, situacija u svetu je veoma nestabilna. Neophodno je da bilo koja preduzeta akcija bude postepena i da se razlièite mere ukidaju u razlièitim fazama”, rekao je Šinas.\nIz Brisela pozivaju na kontinuirani koordinirani pristup produžetku ogranièenju ulazaka u EU i ocenjuju da delovanje na spoljnim granicama može biti delotvorno samo ako ga sprovode sve države EU i šengenske države na svim granicama.\nEvropska komiisja je u okviru mera za zaustavljanje širenja kovida 19 16. marta prvi put pozvala èlanice EU i šengenske zone da uvedu privremeno ogranièenje ulazaka za sva putovanja koja nisu od suštinskog znaèaja.


Rusi od septembra grade i Dispečerski centar za železnicu u Srbiji /foto/ - 25.03.2021, Sputnik Srbija\nRusi od septembra grade i Dispečerski centar za železnicu u Srbiji /foto/\nPredsednik Srbije Aleksandar Vučić obišao je danas završne radove na izgradnji vijadukta u Beškoj i polaganju koloseka na vijaduktu, u okviru gradnje brze pruge... 25.03.2021, Sputnik Srbija\nDobro je da neko pravi Centar kad mi ne umemo. Mozda imamo para za to ali nemamo sa cim. Bitange, probisveti i vucibatine proterali pametne, vredne i radne.\n13:47 25.03.2021 (Osveženo: 13:48 25.03.2021)\n© Sputnik / Lola ĐorđevićVijadukt u Beškoj\nPredsednik Srbije Aleksandar Vučić obišao je danas završne radove na izgradnji vijadukta u Beškoj i polaganju koloseka na vijaduktu, u okviru gradnje brze pruge od Stare Pazove do Novog Sada, a kompanija RŽD Internešnel je najavila da će u septembru početi da gradi novi Dispečerski centar za upravljanje železnicom u Srbiji.\nVučić se tokom obilaska gradilišta interesovao kada će Rusi, koji izvode radove na toj deonici, početi da grade i najmoderniji Dispečerski centar za upravljanje srpskim prugrama, a direktor RŽD Internešnel u Srbiji Mansurbek Sultanov najavio je će ugovor za prvu fazu projekta biti zaključen u junu i da će fizički radovi krenuti u septembru.\nSultanov je kazao da će ceo projekat Dispečerskog centra, koji ima više faza, biti završen do kraja 2023. godine, kada će se iz novog centra u Makišu pokrivati cela mreža sprskih pruga.\n© Sputnik / Lola ĐorđevićPredsednik Srbije Aleksandar Vučić i direktor RŽD Internešnel u Srbiji Mansurbek Sultanov obilaze radove\nPredsednik Srbije Aleksandar Vučić i direktor RŽD Internešnel u Srbiji Mansurbek Sultanov obilaze radove\nVučić je istakao da će novi Dispečerski centar biti od presudnog značaja za razvoj srpskih železnica, pošto će se tako ostvariti potpuna kontrola nad želzničkim saobraćajem.\n"Imaćemo veću uštedu i sigurnost, znaćemo koje pruge i vozovi su zauzeti, imaćemo punu kontrolu", naglasio je Vučić.\nPredsednik je tom prilikom prisustvovao i polaganju koloseka kod Beške, a direktor kompanije RŽD Internešnel Sergej Pavlov mu je rekao da to radi mašina koja je veoma brza u polaganu pruge i nazvao je "ruskim Ferarijem".\nObilasku radova je prisustvovao i ambasador Rusije Aleksandar Bocan Harčenko.\nVijadukt u Beškoj\nU okviru deonice Stara Pazova-Novi Sad gradi se i tunel Čortanovci za dva smera ukupne dužine 2,2 kilometra, kao i vijadukt od tri kilometra.\nIzgradnja brze pruge od Stare Pazove do Novog Sada počela je 2017. godine, a ukupna vrednost radova je nešto veća od 580 miliona dolara.\nNa toj deonici ukupno će biti izgrađeno 28 objekata, među kojima su galerije, nadvožnjaci, podvožnjaci, pothodnici, vijadukti i mostovi.\nRadovi na brzoj pruzi trenutno se obavljaju na deonicama od Beograda do Stare Pazove u dužini od 34,5 kilometrara na kojoj rade kineske kompanije CCCC i CRI, kao i na relaciji Stara Pazova - Novi Sad u dužini od 40,4 kilometra koju gradi ruski RŽD Internešenel.\n© Sputnik / Lola ĐorđevićDeonica pruge za velike brzine Stara Pazova-Novi Sad\nDeonica pruge za velike brzine Stara Pazova-Novi Sad\nUkupna vrednost izgradnje pruge Beograd - Budimpešta kroz Srbiju je oko dve milijarde dolara, a pruga kroz Srbiju biće duga oko 184 kilometara.\nPruga se neće ukrštati sa putevima, a od Beogada do Novog Sada moći će da se stigne za manje od pola sata.\n25 Mart, 16:491


ZVEZDA ČASTI Srpskoligaš na pripremama u Sloveniji - MaxBet Sport\nAleksa Terzić, Aleksandar Stanković i Veljko Nikolić (Foto: FK Crvena zvezda)\nFudbaleri Grafičara, člana Srpske lige Beograd, pripreme za izazove u prolećnoj polusezoni obavljaju u Sloveniji.\nKvota u MaxBetu na pobedu Mančester junajteda nad Liverpulom je 3.00.\nOni se pripremaju u Termama Čatež, tradicionalnoj bazi Crvene zvezde, na čemu upravo mogu da se zahvale crveno-belima. Pošto je Grafičar Zvezdina filijala, a Beograđani se ove zime zbog loših vremenskih uslova nisu uputili u Sloveniju već na Kipar, rešili su da ustupe svoj termin niželigašu.\nNije trening kamp u Sloveniji jedino što je Zvezda ustupila Grafičaru, već i nekoliko talentovanih fudbalera koji bi u budućnosti trebalo da konkurišu za mesto u njenom prvom timu. Među tim igračima se izdvajaju trojica “bisera”, Aleksa Terzić, Veljko Nikolić i Aleksandar Stanković.\nGrafičar se posle 15 kola nalazi na trećoj poziciji na tabeli Srpske lige Beograd sa 34 bodova, dva manje od lidera Kolubare i jednim manje od drugoplasiranog IMT-a. Ta tri tima će se na proleće boriti za jedno mesto koje vodi u Prvu ligu Srbije.


"Treba ih stimulisati da dođu", eksperti iz SAD, Švedske i Italije rešavaju pitanje srpske dijaspore - Naši u svetu\n“Treba ih stimulisati da dođu”, eksperti iz SAD, Švedske i Italije rešavaju pitanje srpske dijaspore\nObjavljeno 27/02/20 u 21:30\nMinistarka zadužena za demografiju i populacionu politiku Slavica Ðukić Dejanović kaže da je tim stručnjaka koji je nedavno boravio u Srbiji preporučio formiranje jednog tela na nivou republike koje će se baviti ljudskim resursima.\nOna je u Skupštini Srbije, odgovarajući na poslanička pitanja, rekla da je država u poslednje četiri godine napravila najteži korak i otvorili mnoga pitanja u sektoru populacione politike, a kao primer dobre saradnje sa međunarodnim organizacijama pomenula je upravo posetu eksperata iz SAD, Švedske, Italije i još nekoliko zemalja koje su angažovale Ujedinjene nacije.\nTi eksperti, kaže ministarka, smatraju da bavljenje dijaporiom države mora biti drugačije i zbog toga su preporučili formiranje posebnog tela na nivou države.\n“Smatraju da naše ljude koji su inostranstvu treba stimulisati da dođu… na koji način mogu dobiti olakšice, kako da reše pitanje zdravstvenog osiguranja, niz administrativnih pitanja…”, objašnjava Ðukić Dejanović.\nPut do povratka u Srbiju može biti zapravo na različite načine, navela, te pojasnila da to može da znači transfer znanja, zajedničke projekte, a sugerisali su, kaće, posebno telo na nivou Republike koje se bavi ljudskim resursima.\nOcenili su da je činjenica da smo kao nacija stariji i da u proseku naš stanovnik ima 42,3 godine, što, smatraju, iziskuje da populaciona politika bude usmerena na vrlo konkretne programe aktivnog starenja.\nDijasporaPovratakSlavica Đukić DejanovićSrbija\n“Plastična hirurgija nije moj izbor”, Šeron Stoun iskreno o lepoti, ženama i muškarcima (FOTO, VIDEO)\n“Imam i slavu i bogatstvo”, kako je Marija Šarapova osvojila svet (FOTO, VIDEO)